text:
Bloggur
21. februar 2018
Ah, ha, ha, ha stayin’ alive!
Ferðsluvanlukkur, eldsbruni, beinbrot, eitrandi evni, epileptisk herðindi, heilaskjálvti, nasablóð, koykingar, kuldafrystingar, sólstikk, hitaslag ... GÁSARHOLD! Sikken ein mánamorgun – so er vikan sanniliga byrjað við manér! Í dag gekk leiðin á fyrstuhjálparskeið.
Áh ja, lat meg nú líka byrja ordiliga!
Hey! Eg eiti Rebekka á Neystabø, og eg eri læraralesandi á 3. ári. Eg gekk á kreativu breyt síðsta lestrarár (á tí seinastu, ið var, men hetta er uttan iva ikki seinastu ferð, eg fari at nevna hana), og í ár eri eg á føroysktlinjuni, samstundis sum eg taki svimjilæraraprógv saman við ítróttarlinjuni. Síðan eg bleiv spurd um at átaka mær uppgávuna at skriva henda bloggin, havi eg hugsað nógv um, hvat evni eg skal skriva um. Eg kundi skrivað um ein vanligan skúladag á Setrinum og nevnt onkur ástøði her og der, men ááh, sum tað er deiligt at fáa høvið at skriva, uttan at fyrihalda seg til ymisk ástøði eina løtu - so tað fari eg ikki. Eg kundi skrivað um, hvussu tað er at vera einlig mamma sum lesandi, og hvussu tú fært fíggjarligu karmarnar at hanga saman í besta mun, men har havi eg ikki heilt eina greiða niðurstøðu. Sjálv arbeiði eg nógv við síðuna av lesnaðinum, og til tíðir kann tað av tí sama gerast trupult at fáa alt at hanga saman; men ein má gera tað, ið krevst fyri at fáa endarnar at røkka saman. Eg kundi sjálvsagt eisini skrivað um tey frálíku fólkini her á Setrinum, og hvussu heppin eg havi verið øll trý árini, við at verða ríkað við so góðum flokkum og floksfeløgum, men hetta skal eg nokk reypa meira um seinni.
Men í dag. Henda kavakenda og kalda mánamorgunin eri eg á fyrstuhjálparskeiði í sambandi við, at eg taki svimjilæraraprógv. Eg havi so ringt við at tosa og hoyra um vanlukkur og tílíkt, og serliga tá ið prátið snýr seg um børn. Eg kann bara ímynda mær, hvussu ræðslusligin eg hevði verið, um eg stóð í eini støðu, har mítt egna barn hevði havt tørv á fyrstuhjálp. Tí eri eg takksom fyri at kunna læra hetta. Meðan eg lurti eftir nøkrum ræðustøðum, ein kann koma fyri, m.a. sum lærari í samband við óhapp, hugsi eg einans um eitt: HVÍ skal eg ikki ígjøgnum eitt fyrstuhjálparskeið í sambandi við føroysktlesnaðin?! ... ella eitthvørt annað fak?? Vit øll, ið koma út á skúlar at arbeiða eftir loknan lesnað, arbeiða við børnum. Tað eru vit, ið hava ábyrgd av næmingunum. Vit eru saman við næmingum og starvsfeløgum, ið kunnu koma út fyri einhvørjum, óansæð hvat linjufak vit hava valt, meðan vit vóru undir útbúgving. Gamaní er tað týdningarmikið at vera væl fyri fakliga, men lítið munar tað tó at vera stinnur í eitt nú setningagreining (ja, tað er tað, sum er á dagsskránni í løtuni), tá ið ein næmingur hjá tær dettur um av einhvørjari orsøk!
Eg eri fylt við nógvari nýggjari vitan, og nógv er at minnast til: ring 1-1-2 (tað skuldi verið upp á pláss), ABC-bjargingarreglan, R.I.C.E, hjartamassasjan, er nakar hjartastartari í nánd?, trýsta 30 ferðir og blása 2 ferðir, sálarliga fyrstuhjálpin, Heimlich ...
Náh, men eg kann bara krossa fingrar fyri, at fyrstuhjálp kemur á skemað hjá øllum læraralesandi, og at henda nýggja vitanin, eg havi ognað mær, hongur við, um tað skuldi verið neyðugt.
Við tónunum hjá Bee Gees rungandi í høvdinum, og við vónini um ikki koma út fyri slíkum støðum, fari eg at takka fyri meg – inntil næstu ferð!
Stayin’ aliiiiiiiiive ...
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


c: text/html

text:
Lesið her á sport.fo. Elspa Mørkøre hevur betrað um sína bestu tíð í 200 blandað, so at hon nú svimur 2:18.40 har føroyska metið hjá henni sambært ssf.fo er 2:21.22. Til samanberingar er danska juniormetið 2:17.14, so talan er um veruliga høgt støði hjá Elspu.
Skribenturin á sport.fo hevur eisini rættiliga hvassan kritikk av hvussu SSF forsømir at dagføra síni met á heimasíðuni (og møguliga eisini á offisiellu listunum?). Elspa hevur sett met í 11 greinum síðani hon fór niður, men bara summi eru dagførd á ssf.fo. Og SSF hevur ikki dagført nakað met enn frá DKM, Køge Open, NJM og EM.

robotstxt: allowed

filter: keep


text:
B. Sc. í búskaparfrøði
Bachelor of Science in Economics and Management
- Lestrartíðin er 3 ár og telur 180 ECTS
- Lokin útbúgving gevur rætt til heitið Baccalaureus Scientia, stytt B.Sc.
- Útbúgvingin er staðsett á Søgu- og samfelagsdeildini, Fr. Petersens gøta 9, Tórshavn
- Søgu- og samfelagsdeildin verður eisini rópt SSD
- Umleið 25 lesandi verða tikin inn á útbúgvingina um árið.
- Lestrargjald:
- Fulltíðarlestur: Ókeypis fyri borgarar í danska ríkinum o.ø. Norðurlondum
- Stakgreinir: 200 DKK/ECTS
- Til ber at søkja um upptøku elektroniskt. Umsóknarbløð og leiðbeining eru at finna HER
- Umsóknarfreistir eru at finna HER
Endamál
Endamálið við útbúgvingini er at geva lesandi førleika til eftir lokna útbúgving at virka sjálvstøðugt sum búskaparfrøðingur ella fara undir víðari lestur á kandidat- ella masterstigi.
Skipan av útbúgvingini
Útbúgvingin er skipað sum 3-ára bachelorútbúgving eftir altjóða leisti, men sum nakað serstakt tekur útbúgvingin støði í føroyska samfelagnum og teimum viðurskiftum, føroyskir borgarar, fyritøkur og myndugleikar liva undir.
- 1. og 2. lestrarár eru skipað við grundskeiðum í samfelagsbúskaparligum og virkisbúskaparligum evnum umframt skeiðum í støddfrøði og hagfrøði.
- 3. lestrarár erskipað við vallærugreinum, kravdum skeiði í vísindaástøði umframt bacheloruppgávu.
Bygnaður
Dømi um vællærugreinir
- Altjóða handil
- Tilfeingisbúskapur
- Økonometri 2
- Umhvørvisbúskapur
- Vinnulívsrættur
- Innovatión
- Corporate Communication
- Organisational behavior
Innihald
Tey bæði fyrstu árini eru støðisár, har tú fært hollar førleikar í samfelagsbúskaparfrøði, virkisbúskaparfrøði umframt støddfrøði og hagfrøði. Tú fært til dømis innlit í ástøði og praksis um:
- Organisatión og leiðslu
- Altjóða handil
- Fíggjarmarknaðir
- Konjunktursveiggj
Á triðja ári fært tú við valfakum og bacheloruppgávu møguleika at leggja serstakan dent á antin samfelagsbúskaparlig evni, sum til dømis búskaparvøkstur og tilfeingisvinnur, ella virkisbúskaparlig evni, sum til dømis marknaðarføring og innovatión.
Próvtøkur
Próvtøkur eru í januar og í juni.
Upptøkutreytir
Treyt fyri upptøku er, at umsøkjari hevur miðnámsprógv við støddfrøði á B-stigi.
Verður søkt eftir kvotu 2, kunnu aðrar fortreytir við javnsettum kunnleikastøði góðtakast eftir nærri meting.
Framtíðarmøguleikar
Útbúgvingin gevur tær fjøltáttaður starvsmøguleikar innan almenna fyrisiting og í privatum fyritøkum.
Framhaldandi útbúgving
Sum Bachelor of Science in Economics and Management ert tú væl ílatin til víðari lestur á kandidat- ella masterstigi bæði í Føroyum og uttanlands.
Umsóknarblað og umsóknarfreistir
Til ber at søkja um upptøku elektroniskt. Tú finnur umsóknarbløðini HER.
Sí vinaliga umsóknarfreistirnar HER.
Á síðuni eru eisini lagdar leiðbeiningar til umsóknarbløðini. Les leiðbeiningina væl, áðrenn tú fyllir umsóknarblaðið út.
Nærri kunning
Nærri kunning fæst við at venda tær til lestrarvegleiðingina: SSD-studvegl[at]setur.fo, ella við at venda tær til Jóannes Jacobsen, útbúgvingarleiðara, joannesj[at]setur.fo


text:
Kategori: Tíðindi
Verkætlan: Venja og menna bæði beinini
YMISKT LITAÐIR FÓTBÓLTSSOKKAR SKULU MINNA OKKUM Á ALTÍÐ AT VENJA/MENNA BÆÐI BEININI TIL VENJING OG Í DYSTUM
U13 ein javnan og eitt tap
U13 genturnar hjá FC Suðuroy spældu eisini fyrstu dystirnar í 2018 í dag.
U11 gentur í fyrstu kapping
FC Suðuroy hevur í ár arbeitt við uppraðfesting av gentu- og kvinnufótbóltinum. Og í dag vóru U11 gentur fyri fyrstu ferð í kapping.
Nógvir dystir leygardagin 7. apríl
Komandi leygardag, 7. apríl, eru nógvir dystir á skránni hjá FC Suðuroy, bæði heimadystir í Vági og útidystir kring landið.
Venjingartíðirnar á heimasíðuni
Venjingartíðirnar hjá FC Suðuroy hetta fram til endan av mai, tá graslíkisvøllurin á Eiðinum er skiftur, eru nú lagdar út á heimasíðuna.
U11 og U13 gentur venja ónsdag og fríggjadag
Gentuliðini U11 og U13 venja hvønn ónsdag og hvønn fríggjadag. Ónsdagar verður vant kl. 16.45 og fríggjadagar kl. 17.15. Vant verður framvegis í Marghøllini.
U11 dreingir góða byrjan
Leygardagin var ársins fyrsta kapping hjá U11, ið var á Strondum.
U13: Fyrsti landskappingardystur í Marghøllini (myndir niðast)
Í dag var fyrsti landskappingardystur spældur í Marghøllini í Vági, tá ið U13 liðini hjá FC Suðuroy og Víkingi hittust.
Langtíðar heildarmenningarætlan fyri kvinnufótbólt
Sunnudagin 18. mars kl. 18 bjóðar FC Suðuroy øllum gentum, teirra foreldrum og kvinnum til fund í Marghøllini.
FC Suðuroy nýggja starvsnevnd
FC Suðuroy hevði eyka-aðalfund ónskvøldið 28. februar 2018 og varð tá nýggj starvsnevnd vald. Julius Vest Joensen heldur áfram sum formaður.


text:
Ingi Samuelsen
09.02.2018 - 08:41
Tíðindi > Eysturoy - Strendur
Sjóvar kommuna og byggifelagið Kreton hava gjørt avtalu um at gera stóra útstykking á Strondum. Avtalan varð undirskrivað fyrr í vikuni millum Artur Johansen, borgarstjóra, og Eyðun Magnussen, vegna Kreton.
Heimasíðan hjá kommununi skrivar, at talan er um tvær útstykkingar. Við Hálsatjørn veraða 42 grundstykkir og á Fríðufløtum 10.
Samlaði kostnaðurin fyri báðar útstykkingarnar verður umleið 16 milliónir krónur, og er hetta størsta íløga Sjóvar kommuna hevur gjørt síðani nýggi skúlin varð bygdur í 2011. Arbeiðið byrjar í aðru viku og skal verða liðugt til jólar í 2019.
Stórur áhugi er í at seta búgv á Strondum – í løtuni eru 31, sum hava biðið um grundstykki, skrivar Sjóvar kommuna.
Kommunustýrið hevur samtykt, at grundstykkjaprísurin við Hálsatjørn verður 250 krónur fyri fermeturin og á Fríðufløtum verður hann 300 krónur fyri fermeturin.
Størra útstykkingin á Strondum liggur heilt út móti Raktanga


text:
FRÓÐI HANSEN
[This text is not available in English]
Í fjør skrivaði Fróði plátusáttmála við danska plátufelagið Target Group og útgav Ultramarine, ið hevur fingið sera góð skotsmál.
Útgávan hevði m.a við sær, at Fróði varð tilnevndur 3 FMA heiðurslønir.Fróði byrjaði árið í ár, við eini sera væleydnaða tónleikaferð í Russlandi. Hann hevði Bartal Augustinussen við sær á ferðina, sum eisini er við Fróða í Maggies leygarkvøldið 27. mai.Fróði og Bartal fara at spæla løg av Ultramarine, eldri løg hjá Fróða eins og løg av komandi føroyskari útgávu hjá Fróða.


text:
Tíðindi
ÍSF á ferð – Sandoy
Mikukvøldið 30. mai 2018 kl 19.00 skipar ÍSF fyri einum evniskvøldi í Ítróttarhøllini á Sandi. Tiltakið er ætlað nevndarlimum og ábyrgdarfólkum...
ÍSF á ferð – Suðuroy
ÍSF hevur sett sær sum mál at koma út til øll økini í landinum at kunna um virksemið hjá ÍSF....
Tvørmegi Crossfit undir dopingeftirlit hjá…
Venjingarmiðstøðin Tvørmegi Crossfit fer nú undir dopingeftirlit hjá Anti Doping Danmark. Tvørmegi sigur hetta vera fyri at tryggja, at neyðugt...
Guttorm Sørensen heiðraður á aðalfundi…
Leygardagin 5. mai 2018 hevði Ítróttasamband Føroya aðalfund í ÍSF-húsinum. Nógv fólk var møtt á fundi. Á skránni var m.a....


text:
Orð og lag: Martin Joensen
1. Sólskinstøgn yvir okkum nú,
luftin fevnandi mjúk,
einsamøll, livandi, eg og tú,
ósøgdu orðini siga mær alt.
Niðurlag: Jørðin okkara, himinin við
døggváta grasið lær,
áin lokkar og teskas um frið
alla tíð verð hjá mær…
2. Sirmið sorgblíða silkibleytt
svalir rodnandi húð,
signað vit og av gleði mett,
aldri var heimur so sannur sum nú.
3. Dagmett sól søkir niðublund,
klokkan bíðandi slár,
skýmingstrøll seta friðarfund,
hoydi tú hamranna suðandi svar ?
4. Máni, vøkuljós ver í nátt,
mjørki dýna ver tú,
stíga vit so um dreymagátt,
gandaði heimur, verð altíð sum nú.
5. Morgun, bíða tú kanst eitt bil,
sov tær megi í nátt.
Vøkumaðurin verja vil,
teskar í tøgnini : “Alt vil tær gott, alt vil tær gott.”


text:
Gleði í himli
Hin navnframi enski prædikumaðurin C. H. Spurgeon segði frá hesum um Cyrus kong, mannin, sum hertók Babylon og fríðaði jødarnar frá at koma í fangahús: Ein vitjandi, sum hámetti urtagarðin hjá Cyrus, segði, at urtagarðurin gav honum stóra gleði. "Áh", segði Cyrus, "men tú hevur ikki so nógva gleði av hesum urtagarðinum, sum eg havi, tí eg havi sjálvur plantað øll trøðini í honum".
Síðani legði Spurgeon aftrat: "Ein orsøk til, at nøkur trúgvandi fáa størri fylling av gleði í himli enn onnur, er, at tey gjørdu meira fyri himmalin enn onnur. Av náði Guds vóru tey betur før fyri at fáa fleiri sálir til himmals". Hesi orðini áttu at fingið okkum øll, sum kenna Harran, at hugsa álvarsamt. Hvussu mong menniskju koma at vera í himli við okkara hjálp? Ynski okkara átti at verið, at táið vit náa æviga heim okkara, at tá onkur fór at siga við okkum: "Eg eri so takksamur fyri teg, tí at tað var vitnisburður tín, lív títt, innbjóðing tín um at taka ímóti Kristusi, sum er orsøkin til, at eg eri her í dag". Apostulin Paulus sá fram til gleðina í himli við at møta menniskjum har sum eitt úrslit av tænastu hansara (1.Tess.2,19-20).
Ja, gleðin í himlinum verður fullkomin hjá teimum, sum hava leitt onnur til Kristus. Ger tí alt sum tú kanst fyri at leiða tey, sum eru fortapt, til Jesus. Tað er soleiðis at tú kanst savna tær gleði í himli!
Umsett úr Our Daily Bread
Mikkjal á Bergi


text:
Fyrstu innleiðandi riðlar vórðu avgreiddir á Swim Open Stockholm í dag, har Óli Mortensen megnaði at svimja seg í finalu í 400 metra frísvimjing. Støðið er tó týðiligvís væl hægri í Stokkhólmi nú, enn á Danish Open í farnu viku.
Um vit samanbera til dømis tíðirnar sum tað kravdi at koma í finalu í Stokkhólmi í dag, við tilsvarandi frá Danish Open, so er har týðiligur klassamunur.
Um vit taka Óla Mortensen sum dømi, so svam hann seg á Danish Open trygt í A-finalu í 400 frí, við næstbestu tíð av øllum, 4:01.44, fyri síðani við tíðini 3:57.61 í A-finaluni at vinna silvur. Nú í Stokkhólmi svam hann 4:00.13 í innleiðandi, sum hevði rokkið til næstbestu tíð í innleiðandi á Danish Open, og fjórbestu tíð í A-finaluni. Men í Stokkhólmi rakk hendan tíðin á 4:00.13 ‘bara’ til eitt 9. pláss í innleiðandi, og tí akkurát ikki til pláss millum teir 8 í A-finaluni, sum nú seinnapartin fara at kappast um heiðursmerki. Í staðin er hann styrkismettur sum skjótasti svimjari í B-finaluni, har tað ikki ber til at vinna heiðursmerki.
Orsøkin til klassamunin er nokk fyrst og fremst, at tað í nógv størri mun hevur eydnast svium at lokka útlendingar til hesa nýggju stevnuna Swim Open Stockholm, enn tað hevur eydnast dønum at lokka útlendingar til Danish Open.
Og um vit skulu loyva okkum at gita um orsøkina til stóru undirtøkuna, so er ein stórur munur millum hesar stevnur, at sviar lokka við tilsamans 65.000 evrum (umleið 440.000 kr) til heiðursmerkjavinnararnar, í mun til at danir ikki hava nakað tilsvarandi. ‘Money talks’.
Hartil hava sviar væl møguligt eina størri breidd av klassasvimjarum, í mun til danir. Kanska ikki altíð tann allarbesta, men nógvar góðar.
Úrslit hjá føroyingum og føroyskum svimjifeløgum á Swim Open Stockholm 2017 – Dagur 1
- Alvi Hjelm (1996) 2:27.86 og nr 33 av 101 í 200 bringu
- Óli Mortensen (1996) 4:00.13 og nr 9 av 89 í 400 frí – víðari til B-finalu
- Marius I. Gardshodn (1998) 4:15.48 og nr 32 av 89 í 400 frí
- Johan Dam (2002) 4:21.54 og nr 53 av 89 í 400 frí
- Maria Antoft (2000) 32.83 og nr 75 av 126 í 50 rygg
- Hugo Magalhaes (2002) 2:23.38 og nr 59 av 70 í 200 rygg
- Vár E. Eidesgaard (2001) 30.19 og nr 86 av 200 í 50 firvald
- Lív E. Eidesgaard (1999) 30.63 og nr 115 av 200 í 50 firvald
Hartil svam Vár. E. Eidesgaard seg til eitt fyribils 9. pláss í 1500 frí, við tíðini 17:38.36. Tann kappingin er tó fyrst avgreidd tá ið skjótasti riðil er svomin í finalupartinum seinnapartin, har tær 8 hava møguleika at svimja skjótari enn Vár, ella enda aftanfyri so at Vár fær eina betri plasering.


text:
Jur. dr. Caroline Taube, University of Oslo
Tak niður grein:
Singing revolutions? Constitution building in the Baltics and the Faroe islands
Føroyskt úrtak
Syngjandi Kollveltingar? Grundlógarsmíð í baltisku londunum og í Føroyum.
Síðst í 1980’unum var gamli siðurin at savna nógv fólk í stórum tjøldum at singja tjóðskaparsangir við at endurreisa tjóðskaparrørslurnar í Estlandi, Letlandi og Litava. Tað eydnaðist at loysa londini frá Sovjetsamveldinum og henda frælsistilgongdin fekk heitið “syngjandi kollveltingin”. Tey trý fóru síðani undir at smíða nýggjar stjórnarlógir. Føroyingar hava – umframt sangmentanina – eisini tað til felags við baltisku londini at skula smíða eina stjórnarskipan til uppá seg smá viðurskifti. Í baltisku londunum vóru tað serliga undir lógkønir, sum saman við nøkrum tingmonnum skrivaðu nýggjur stjórnarskipaninar. Tey, ið smíðaðu hesar nýggju grundlógir, gjørdust ofta sjálvi limir í teimum ovastu dómstólunum, sum skuldu døma eftir, rætta og tulka hesar nýggju lógir. Onnur avbjóðing var at taka støðu til,hvussu nýggju stjórnarlógirnar skuldu samtykkjast – á tingi ella á fólkaatkvøðu, við vanligum, avgjørdum ella serliga stórum meiriluta? Eisini var spurningurin frammi, um londini heldur skuldu venda aftur til tær gomlu grundlógirnar frá tíðini undan sovjetsamveldinum. Uppií hesum var spurningurin, um londini skuldu velja tað einstreingjaðu skipanina við tingræði (parlamentarismu) ella heldur leggja størri dent á valdsbýti við forsetaskipan.Felags fyri londini var, at tey funnu fram ymsar serliga politiskar stovnar við uppruna í egnu siðvenju teirra,eitt nú lógarkanslaran í Estlandi, og at hesar nýggju stjórarnarlógir gjørdust sera týðani tjóðskaparligar ímyndir.


text:
13 nýklaktir Diplomleiðarar á Glasi2. februar 2018
Hósdagin 1. februar fingu 13 lesandi á Glasi løn fyri 2½ ára langt stríð, tá tey fingu prógv sum diplomleiðarar í leiðslu. Útbúgvingin telur 60 ECTS og er ein hægri útbúgving á bachelor stigi.
Í nærum 10 ár hevur verið møguligt, at lesa til Diplomleiðara úti í Marknagili. Glasir hevur tætt samstarv við ymisk yrkisakademi í Danmark, og hevur eisini gjørt samstarvsavtalur við fleiri teirra, millum onnur Copenhagen Business Academy.
1. februar upprann so dagurin, tá 13 nýggir leiðarar blivu klaktir á Glasi. Á samkomu úti í Marknagili, handaði Bogi Bech Jensen, rektari á Glasi, prógvini. Eisini vóru røður og annað á skránni.
Myndatekstur:
Fremsta rað: Høgni av Skarði, Kristian Dahl og Ken Nónklett. Mittasta rað: Petur Oluf Joensen, Jóannes Næs Petersen, Karl Jakob Ósá og Rúni Højgaard. Aftasta rað: Ann Ellingsgaard, Jónhild Rasmussen, Barbara Berg, Vivian Guðjonsson, Eina Andreasen og Elsa Maria í Garði.
Vit ynskja teimum øllum hjartaliga tillukku við prógvinum.


text:
Hin kŠrleiksfulli Frelsarin.
16. september 2009
“Hennara mongu syndir eru henni fyrigivnar, tí at hon elskaði mikið; men tann, sum lítið er fyrigivið, elskar lítið.” Luk. 7,47.
Ein hitamátari er frálíkur at hava. Hann mátar kulda- og hitastigini og sigur okkum, hvussu veðrið er. Inni í hjarta okkara kann eisini vera kalt ella heitt - og tekstur okkara í dag er næstan sum ein hitamátari, sum vísir okkara “hjarta-hitalag”.
Vit lesa um Jesus, sum var gestur hjá Símuni - einum fariseara - og um syndafullu konuna, sum grátandi salvaði Jesu føtur. Tað hevur verið ein kenslurík stund hjá Jesusi, kanst tú ætla - men eisini hjá konuni.
Símun harafturímóti skilti einki. Jesus kann ikki vera nakar stórur profetur, hugsaði hann. Annars hevði hann vitað, hvat fyri ein vánalig kona hon er, sum nemur við hann. Men Jesus sá, hvat ið hann hugsaði, og segði: “Símun, eg havi nakað at siga tær!” Og so segði hann frá einum manni, sum hevði tveir skuldarar. Annar skyldaði honum 500 og hin 50 denarar, men av tí at eingin teirra átti nakað at gjalda við, strikaði hann alla skuld teirra.
“Hvør teirra man nú elska hann meira?” spurdi Jesus.
“Tann, sum hann gav meira eftir!” svaraði Símun. Jesus vendi sær móti konuni og segði við Símun: “Eg kom inn í hús tíni; tú gavst mær ikki vatn til føtur mínar, men hon vætti føtur mínar við tárum sínum og turkaði teir við hári sínum. Tú gavst mær ikki koss; men hon helt ikki uppat at kyssa føtur mínar. Tú salvaði ikki høvur mítt við olju; men hon salvaði føtur mínar við smyrslum.”
Á, sum hann misrøkti uppgávu sína! Símun hevði ikki víst gesti sínum tann blíðskap, sum var vanligur siður tá á døgum. Henda gerð vísti skilliga sum nakar hitamátari, hvussu kalt hjarta hansar var - og hvussu lítið hann elskaði Jesus. Men tárini og kossarnir og kærleiksgávan hjá syndafullu konuni vístu, at hon elskaði nógv - at hjarta hennara brendi fyri Jesusi! Hon var komin at takka honum!
Hon fekk eisini ta mest undurfullu heilsanina í hesum heimi: “Syndir tínar eru fyrigivnar! Trúgv tín hevur frelst teg; far tú í friði!”
Komið, latið okkum falla á knæ undir liðini á henni - og takka Jesusi!
Vilhelm Munch
E. Campbell týddi


text: Tvøroyrar Kommuna fekk í gjár sum triðja kommuna í landinum og fyrsta í Suðuroynni, løggilding fyri sína vatnveitingarskipan á Rananum. Hetta inniber at mannagongdir viðvíkjandi frameiðsluhátti, útbreiðslu og arbeiðshátti eru góðkendar av Helsufrøðiligu Starvsstovuni, sum framyvir er eftirlitsmyndugleiki og harvið er við at tryggja at drekkivatnið altíð er á hægsta støði. Sostatt hevur áralangt arbeiði við skipanini rokkið á mál so vit framhaldandi kunnu menna tryggleikan á hesum grundarlagi. Á myndini síggjast frá vinstru: Tummas Sørensen, býarverkfrøðingur og leiðari á Teknisku Deild, Kristin Michelsen, borgarstjóri, Kim S Bergkvist frá eftirlitsdeildini hjá HFS og Chris Jan Michelsen, vatnmeistari.


text:
Flogbørn í 1. - 4. flokki
Í morgin fær skúlin vitjan av Flogbóltssambandi Føroya saman við Peter Morell og konu hansara Anne Fredriksen. Tað snýr seg um tiltakið "Flogbørn".
Í heilt stuttum kunnu vit siga, at Peter Morell hevur ment barnaflogbóltin í Danmark til nú at vera besta tilboðið til børn á skúlastigi.
Peter og konan Annette, ið bæði eru útbúgvin lærarar, hava skipað fyri skeiðum í skúlum og feløgum kring landið.
Í morgin koma tey at undirvísa okkum. 1. - 2. flokkur kl. 8.00 - 9.20 og 3. - 4. flokkur kl. 09.50 - 11.20.


text:
At hitta familjuna í Kolumbia var ótrúligt
16-01-2018 - 23:27 - Jóanis Albert Nielsen
KVF: Durita Ana Alejandra Granada, sum er ættleidd úr Kolumbia, var fyri stuttum og hitti sína biologisku familju á fyrsta sinni.
Tað eru trý ár síðani, at Durita Ana Alejandra Granada fór undir at leita eftir síni biologisku familju í Kolumbia.
Við góðari hjálp frá kvinnu í Kolumbia, sum Durita setti seg í samband við, eydnaðist at finna alla familjuna.
Tað vísti seg, at ikki færri enn fimm systrar, mamma og pápi grótu gleðistár av boðunum um systrina í Føroyum.
Fyrsta samrøðan var gjørd um Facetime, les meira og lurta her.


text:
Árni Gregersen, ting.fo 01.01.2017 (18:15)
Fara at vinna lýsi úr laksaslógvi
Havsbrún í Fuglafirði fer undir at fáa meira burturúr laksaslógvi.
Fyritøkan hevur umbiðið maskinur, sum verða settar upp eftir summarfrítíðina, til eina nýggja verksmiðju í Fuglafirði. Verksmiðjan fer at gagnýts laksaslógv og vinna l´syi úrslógvinum.
Fyrst og fremst verður hetta gjørt fyri at gjørt fyri at virðisøkja framleiðsluna og tryggja at so nógv sum møguligt av føroyska tilfeinginum verður brúkt beinleiðis ella óbeinleiðis til mannaføði.
Havsbrún ger nógv fóður til alingina, men laksassógv verður ikki brúkt í framleiðsluni av alifóðri
Nýggja verksmiðjan verður royndarkoyrd í heyst og fer vætandi at arbeiða við fullari ferð um eitt ár.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Heilsuhjálpari í starvsbrøki 0,6
Arbeitt verður í skiftandi vaktum gerandisdagar og annað hvørt vikuskifti á Heiminum á Grønanesi og í økinum úti.
Talan er um barnsburðarfarloyvisstarv frá 01.01.2018 – 31.08.2018.
Vaskifólk í starvsbrøki 0,5
Arbeiðsstaður er á Heiminum á Grønanesi at byrja 01.01.2018.
Arbeiðsstaður er Korndalsbýlið á Eiði, at byrja 01.02.2018. Arbeitt verður í skiftandi vaktum og annað hvørt vikuskifti.
VEKS EYSTUR (SUNDA- OG EIÐIS KOMMUNA)
Sjúkrarøktafrøðingur, heilsurøktari ella heilsuhjálpari í starvsbrøki 0,7
Arbeiðsstaður er Røktarheimi á Mørkini í Streymnesi at byrja skjótast gjørligt. Arbeitt verður í skiftandi vaktum og annað hvørt vikuskifti.
Heilsuhjálpara ella heimahjálp í starvsbrøki 0,5
Arbeiðsstaður er VEKS Eystur at byrja skjótast gjørligt.
Førleikar
Vit sóknast eftir fólki sum m.a. hava:
Viðkomandi útbúgving
Jaligan hugburð til virksemið og sosiala umhvørvið í síni heild, í tøttum samstarvi við leiðarar, fakbólkar, starvsfólkahóp og einstaka borgaran.
Telduførleika á brúkarastøði.
Koyrikort til persónbil.
Les meira um starvið og send umsókn á netinum á starvsportal.fo.
http://starvsportal.fo/job/


text:
Tann føroyski pendlaraportalurin - Koyrið saman!
Túrar á pendla.fo
Túrar
Vísir 1 - 7 av 7
Ynski túr
Vísir 1 - 15 av 15
Tíðindi
Fyrimunir við at koyra saman
Nakrir fyrimunir við at pendla. Prísurin á bensini og diesel hækkar fyri tað mesta, tú sleppur frá strongdini, sum tað kann vera, altíð at koyra sjálvur, tá onnur at koyra við tær, minka útreiðslurnar til bilin. Jú meira tú koyrir saman við øðru...
Soleiðis virkar pendla.fo
Fyri at kunna brúka allar funkur á pendla.fo, eitt nú síggja allar upplýsingar um túrar, sum eru stovnaðir og kunna seta teg í samband við annan brúkara, skal tú skráseta teg sum brúkara á pendla.fo. Hetta er lætt og ómakaleyst at gera á síðuni. Skráset...
Pendlarapláss í Føroyum
Yvirlit yvir pendlarapláss í Føroyum. Her sært tú yvirlit yvir pendlarapláss og parkeringspláss, t.e. pláss, har tú hevur góðar møguleikar at seta bilin frá tær og fara í annan bil og koyra víðari saman við øðrum pendlara, ella taka bussin ella ferguna...


text:
Leiðari til Filmshúsið
Føroyska Filmshúsið er nú sett á stovn við tí høvuðsendamáli at menna og birta upp undir føroyskan film sum vinnu. Nú verður leitað eftir einum dagligum leiðara at standa á odda fyri hesum arbeiðinum.
Filmshúsið skal standa á odda fyri at førleikamenna filmsumhvørvið og menna filmsgerð, filmsmentan og filmsvinnu í Føroyum. Millum formligu uppgávurnar, sum Filmshúsið skal standa fyri, eru:
- at ráðgeva og leiðbeina føroyskum filmsfólkum,
- at marknaðarføra føroyskan film uttanlands og Føroyar sum filmsland,
- at svara fyrispurningum innlendis og uttanífrá og vera til hjálpar í sambandi við filmsframleiðslur,
- at miðla samband millum filmsaktørar,
- at skipa fyri førleikamenning og skeiðum,
- at savna og miðla vitan um film og talgildar visuellar frásagnir, og í samstarvi við filmsumhvørvið, myndugleikar o.o. tryggja, at vitan og førleikar verða gagnnýtt til fulnar.
Førleikakrøv
Vit søkja eftir tí persóninum, sum verður mettur at hava bestu førleikarnar at standa fyri, at Filmshúsið kann røkka uppgávunum, sum eru nevndar omanfyri.
Vit ímynda okkum ein persón, sum er útvendur, dugir at skapa og halda sambond og kann verða eitt gott andlit úteftir fyri Filmshúsið.
Vit vænta, at tú hevur vitan innan filmsvinnu og/ella mentanarøkið sum heild, og at tú dugir filmsmálið. Umsitingarligar, fyrisitingarligar og fíggjarligar royndir við mentanarligum stovnum, -verkætlanum, ella filmsframleiðslu kunnu verða ein fyrimunur.
Tað er umráðandi, at tú dugir væl at arbeiða sjálvstøðugt, dugir væl at samskifta og hevur góðar samstarvs- og samskipanarførleikar.
Setanarviðurskifti
Dagligi leiðarin vísir til stýrið fyri Filmshúsið. Løn er sambært avtalu við Fíggjarmálaráðið. Talan er um eitt fulltíðarstarv.
Starvsstaðurin er í Sjóvinnuhúsinum í Havn. Byrjanardagurin er 1. januar 2018, ella skjótast gjørligt. Fyrstu tríggir mánaðirnir í starvinum eru royndartíð.
Freist v.m.
Meira fæst at vita um starvið á vinnuframi.fo/filmshus. Eisini ber til at at ringja til Jan Berg Jørgensen, tel. (+298) 218822, ella at skriva til vinnuframi@vinnuframi.fo, viðmerk “Filmshúsið”.
Umsókn við CV og avritum av møguligum prógvum og viðmælum skulu sendast til vinnuframi@vinnuframi.fo í seinasta lagi 1. desember 2017.


text:
Peter Christen Asbjørnsen, 1812-1885, og Jørgen Moe, 1813-1882 eru norskir ævintýrsavnar. Teir fóru undir at savna ævintýr í 1837.Tey fyrstu ævintýrini vórðu givin út í 1841 og eru síðan komin út í nýggjum og ymsum útgávum. Ævintýrini hava havt stóran týdning fyri norskt mál og norskan bókmentaligan stíl.
Eftir at Asbjørnsen og Moe vóru deyðir, stóð sonur Jørgen Moe, sum eitur Moltke Moe, fyri fleiri útgávum.
Ævintýrini eftir Asbjørnsen og Moe í Stóru ævintýrbókini eru: Teir tríggir bukkarnir Brúsi, Pannukøkan og Maðurin, sum skuldi halda hús.
Útgávur:
2010 Stóra ævintýrbókin
2012 Bestu ævintýrini hjá Asbjørnsen og Moe


text:
Jens Hákun Leo
20.03.2017 - 16:00
Tíðindi > Uttanlands > Politikkur
Amerikanska samveldisløgreglan FBI er nú, sambært altjóða miðlum, farið í gongd við at kanna, hvørt Russland hevur roynt at ávirka amerikanska forsetavalið, sum var í november í fjør.
Hetta váttar James Comey, stjóri í FBI, í einari hoyring, sum hevur verið í amerikonsku kongressini hesum evni viðvíkjandi.
Hann váttaði somuleiðis, at samveldisløgreglan eisini er í ferð við at kanna, hvørt Russland hevur havt nakað samband við amerikanska forsetan, Donald Trump.
- Hetta er ein kanning, sum er í gongd í verandi løtu, og er hon loynilig, so eg fái ikki sagt meira um, hvønn kanningin umfatar, ella hvat vit hava funnið útav, sigur Comey í hesum sambandi.
Hann vísir í hesum viðfangi aftur, at FBI ella aðrir partar av amerikanska statsapparatinum skulu hava avlurtað Donald Trump, og ávarar í aðrar mátar ímóti at gera ov skjótar niðurstøður, tá ið hann jú, sum nú er, ikki kann úttala seg nærri um málið. Hann veit heldur ikki, nær kanningin verður liðug og niðurstøðan av henni fyriliggur.
Nevndin hjá amerikonsku kongressini hevur ikki funnið prógv fyri nøkrum samstarvi ímillum russar og Trump, og hevur hon eisini sagt, í mun til tað sum Donald Trump sjálvur førir fram, at hon veit, at Trump Tower í New York City, høvuðsskrivstovan hjá amerikanska forsetanum, ikki varð avlurtað undir forsetavalstríðnum í fjør.


text:
Í støðum var løtan gandakend, men alla tíðina hugnalig og vøkur, tá kirkuráðið í Kvívík og prestur Theodor Eli Dam Olsen bjóðaðu til Leonard Cohen kvøld í Kvívíkar kirkju nú fríggjakvøldið.
Vit komu í kirkjuna næstan hálvan annan tíma áðrenn konsertina, tí vit vildu tryggja okkum pláss til hesa forkunnugu mentanaruppliving. Tað vísti seg at vera eitt gott hugskot, tí tá konsertin byrjaði kl. 20.30 var kirkjan á tremur við fólki. Hvørt pláss var tikið, og hóast stólar stóðu framvið øllum bonkunum og forkirkja og loft vóru á tremur, so kundi Heini Holm frá kirkjuráðnum boðað frá, at eini 100 fólk vórðu vend í hurðini. Hesi og onnur hava møguleika at uppliva konsertina, tá hon verður endurtikin í kvøld.
Heini Holm legði sjálvur fyri við at biðja inngongubøn, og henda bøn legði støðið fyri kvøldið. Eg veit meg ikki hava hoyrt eina betri inngangsbøn, so nærverandi og viðkomandi borna fram, at man kendi seg veruliga vælkomnan í kirkju. Tað sama kann sigast um útgongubønina hjá Heina, ið savnaði tiltakið upp, og á ein hugnaliga hátt sendi okkum heim uppfylt av tónleiki og eisini andaliga ríkari.
Millum inngongubøn og útgongubøn var kvøldið bygt upp við tónleiki og hugleiðingum, bólkurin legði fyri við frálíka Suzanne, og The Story of Isac, áðrenn Theodor Eli hugleiddi um tekstirnar hjá Cohen, andaligheitina í tekstunum og innihaldið. Framløgan var hugtakandi, vitug, men eisini stuttlig. Theodor er ein framúr forteljari og vitugur maður, og hann vísti stórt innlit í tekstheimin hjá Cohen.
Hanus G. Johansen, Edvard Nyholm Debes, Kim Hansen, Petra Iversen og Anna Maria Olsen skiftust at syngja og í besta Cohen stíl vóru kvinnuligu kórrøddirnar markantar í ljóðmyndini, og tað skal eingin ivi vera um, at songkvinnurnar stóðu fyri bestu avrikunum. Kórrøddirnar vóru forførandi og góvu songunum flog. Men besta løtan var tá Anna Maria Olsen sang eina so ófatiliga vakra útgávu av Hallelujah, at tárini trillaðu niður eftir nógvum kinnum. Anna Maria hevur øgiliga gott tak á sínari rødd og sang sangin við eini blandi av skroypiligheit og totalari kontrol, sum tyktist nærum gandakent.
Hvørki Hanus, Edvard ella Kim hava røddir, ið minna um Cohen, so teirra útleggingar av songunum blivu teirra egnu, og soleiðis skal tað eisini vera. Allar framførslurnar vóru tó inniligar. Hanus er tann av hesum, ið hevur sterkast karakter í røddini, og tí var tað eisini hann, ið sang flest sangir, og av mannfólkarøddunum eisini tann, ið hóskaði best til hendan tónleikin, ið vanliga verður sungin av sera markantu røddini hjá Cohen.
Lagavalið fór altíð at vera trupult, tá man hevur við ein listamann, sum Cohen at gera. Hann hevur verið virkin síðan miðskeiðis í sekstiárunum, so lagaskatturin er so stórur í vævi, at trupult er at velja út. Av teimum ellivu løgunum, ið tey spældu, vóru sjey av fyrstu útgávunum hjá Cohen, ið komu út í árunum 1967-71. Av hinum vóru trý av Various Positions frá 1984 og eitt av Dear Heather frá 2004.
Hetta merkti, at ikki ein sangur var av kanska trimum teimum sterkastu og nógv best dámdu útgávunum hjá Cohen, I’m your man, The Future og Ten New Songs. Hetta er uttan iva eitt tilvita val, men hvussu skilagott valið var, loyvi eg mær at ivast í. Hesar tríggjar útgávur eru á tremur við sangum, har samspælið millum røddina hjá Cohen og kórkvinnurnar er berandi. Meðan tað sama ikki kann sigast, um fleiri av songunum, ið tey valdu at spæla. Tá júst kórkvinnurnar vóru sterkasta pettið í hesum putlispælinum, var tað eitt sindur harmiligt.
Men tað sagt, so var tiltakið sera væleydna og styrkin í løgunum, gjørdi, at sjálvt tá onkur av meira ókendu løgunum vórðu spæld, sótu vit bergikin og lurtaðu.
Tílíkar kirkjukonsertir eru framúrskarandi, tí tær eru við til at geva kirkjunum relevanst í einum heimi, har andaligheitin ofta verður sett afturum okkara materiella trummirum. Stórt rós til prestar og kirkjuráð í Norðurstreymoy, ið skipað fyri tílíkum tiltøkum.
Bólkurin var mannaður av:
Hanus G. Johansen á gittara og sangi
Edvardi Nyholm Debes á kontrabassi, klokkuspæli og sangi
Kim Hansen á klaver og sangi
Petru Iversen á slagverki og sangi
og Annu Mariu Olsen á slagverki og sangi
Hesir sangir vórðu spældir á konsertini:
Útgáva: Songs of Leonard Cohen 1967
Suzanne
One of us cannot be wrong
So long Marianne
Útgáva: Songs from a Room 1969
The story of Isac
Bird on a wire
It seems so long ago Nancy
Útgáva: Songs of Love and Hate 1971
Famous blue raincoat
Útgáva: Various Positions 1984
If it be your will
Hallelujah
Dance me to the end of love
Útgáva: Dear Heather 2004
Undertow


text:
Gott nýggjár, øll somul.
Fyrsti sunnudagur í 2015 er nú farin afturum, og vit hava longu sett hol á viku 2 í hesum nýggja ári, sum eg vænti mær nógv av. Eg havi stórar ætlanir og mál eg havi sett mær fyri.
Nú við ársbyrja er ógvuliga passandi at hugaleiða (reflektera) og minnast aftur á tað, sum er hent í farna árið. Ígjøgnum eitt ár, 12 mánaðir, 52 vikur, 365 dagar, hendir ein rúgva, men geva vit okkum nóg nógv far um hvat hendir?
Eg haldi vit menniskju fyri tað mesta bara drøna avstað, og líta slettis ikki afturum bak, og hevur hetta ofta við sær at vit spyrja spurningin hvar bleiv tíðin av. Júst tá ið vit seta hol á eitt nýtt ár er hesin spurningur háaktuellur.
Eg haldi at vit eiga nógv oftari at steðga á, og hugleiða yvir tað sum fari er. Ikki bara einaferð um ári. Set orð á, enn betur síggj myndir og tosa við onnur um farna tíð. Soleiðis kanst tú betur minnast hvat tú hevur brúkt tína tíð til.
Um tú við ársenda ikki minnist til tað farna, so er spurningurin upplagur: hvar bleiv tíðin av.
Eins og tað er gott at hugleiða (reflektera) so er tað ikki minni gott og hugaligt at royna at síggja frammeftir. Vit minnast jú tá ið vit vóru børn hvussu vit gleddu okkum til okkurt í framtíðini, og tíðin gekk bara so seint. Tað er akkurat, sum nú vit eru vorðin vaksin, at tað er ikki lov at gleða seg, ella er tað tí vit ikki duga at gleða okkum.
Míni ráð til tín eru nú við ársbyrjan at seta tær mál og gleð teg til at náa hesi mál. Minnst til at gera málini uppnáðilig, ikki ov høg. Einki er sum at gleða seg til okkurt.
Lat vera við at fáa tær eitt nýggjárslyfti. Lyfti verða sum regul brotin, og so verður tú bara skuffað/ur. Mál harafturímoti er nakað tú strembar fram í móti, og kanst gleða teg til.
Gleðist saman við øðrum, so verður gleðin enn størri.


text: Í gomlum døgum, tá pávin í Róm ráddi so væl fyri borgum, at øvrigheitin fekk stórheitsvanvid, var neyðugt at hava ein træl undir lið, ein hvørju megin. Tá ríðirnar av stórlætisørskapi skolaðu inn yvir lívsæla rómverjan, skuldu trælirnir teska í oyrað: Memento te mortalem esse, minst til at tú skalt doyggja. Akkurát sum tá teskarin í loyndum stendur fyri pallinum í Sjónleikarhúsinum, og fær leikaran, ið mist hevur tráðin, aftur á beint. Eg fari at seta mær henda setning á veggin. Memento te mortalem esse, minst til at tú skalt doyggja. Orsøkin er, at eg havi lisið norrøna sannleiksvitnið Politiken, sum vil vera við at føroyingar eru grindadrápsmenn, sum liva í einum blóðrúsi. Svart uppá hvítt, men eisini í litum. Manipulerandi reyðum, ja spruttandi, hjartapumpandi blóðreyðum, sum var tað eitt halalslaktarí á Nørrebro. Henda grafiska framseting í rætttrúgvandi danska meinigheitsblaðnum, fær meg at hugsa aftur á eina gamla faktuella sannkenning um, at danir í roynd og veru eru súkklutjóvar. Ja, súkklutjóvar, allir sum ein. Úr egnum royndum havi eg upplivað at danskarar stjala súkklur. Allastaðni har danskarar koma og fara, stjala teir súkklur. Ja, savnast tveir danir, so skal ein súkkla stjalast. Eg veit tað, tí tað er so. Sjálvt løgreglan kann einki gera við tað. - Far á nærmastu tokstøð, so finnur tú súkkluna, sigur uppgevandi danski løgreglumaðurin, sum skilliga er givin at harta súkklustjalandi danan, sum bara ikki kann lata vera. Og jú, har finni eg súkkluna. Hvørjaferð. Tí danin kann ikki halda sær at stjala súkklur til dagin og vegin. Sum ritstjóri má eg sláa kalt vatn í grindablóðið og telja gir á báðum hondum, skal eg ikki fella fyri freistingini at lýsa danskarar sum súkklutjóvar í øllum skúlabókum. Hóast eg av egnum royndum veit, at danskarar eru ein tjóð av súkklutjóvum og gírigum sigarettlánarum, so má eg fáa mær ein politikaratræl at teska mær í oyrað, at tað passar ikki. Danskarar stjala ikki sukklur. Danskarar lána ikki sigarettir. Danskarar eru ikki gírigir. Akkurát sum vit, eru teir deyðiligir, danskarar. Bara ikki á Politiken. Tað má vera ein suðurlendskur halalslaktari, sum er blivin bílætaredaktørur á Politikken. Ein svartsmuskutur súkklutjóvur. Her kemur teskarin inn: Memento te mortalem esse. Súkklupumpa, og teppið fer niður.


text:
Verkseting av trygdarkunngerðini
Reglur um kt-trygd snúgva seg í stóran mun um at seta mál, skjalfesta og eftirmeta. Vanliga verður sagt, at 80% av krøvunum í kt-trygdarskipanum eru fyriskipanarlig, meðan 20% av krøvunum eru teknisk.
Tá krøvini í Trygdarkunngerðini skulu setast í verk, kunnu skjølini, sum eru neyðug at gera í hesum sambandi bólkast í tríggjar høvuðsbólkar:
- Stýrandi skjøl
- Gjøgnumførandi skjøl
- Eftirlitsskjøl
Stýrandi skjøl
Hetta eru skjøl sum lýsa skipanina, sum áseta mál, politikk, krøv og skyldur, ábyrgd og myndugleika.
Gjøgnumførandi skjøl
Hetta eru skjøl sum lýsa mannagongdir t.d. leiðbeiningar og vegleiðingar.
Eftirlitsskjøl
Hetta eru skjøl, sum hava til endamáls at staðfesta, um hendingar hava verið í samsvari við ásettar mannagongdir og leiðbeinandi reglur. Nevnast kann t.d. frágreiðingar, tjekklistar og logglistar v.m.
» Melda til tíðindabræv


text:
Hevur tú hug at royna teg til kappingarlið og fyrireikingarlið í amboð fimleikaárið 17/18?
So er at møta til úttøkuvenjing týsdagin 15. august í Fimi.
Úttøkuvenjingarnar eru hesar dagar og tíðir:
Úttøkan til kappingarlið og fyrireikingarlið er skipað sum úttøkuvenjing, har íðkarar sleppa at royna seg innan styrki, smidleika og ymsar venjingar, ið eru partar av einum vanligum venjingartíma í kappingarfimleiki.
Kostnaðurin er kr. 100,-, og skal gjaldast í reiðum peningi til fyrstu venjing. Íðkarar verða bidnir um at møta 20 minuttir áðrenn fyrstu venjing fyri at skráseta seg. Úttøkuvenjingarnar eru í Fimi.
Vónandi síggja vit fleiri íðkarar til úttøkuna.
Øll eru vælkomin at royna seg :)


text:
Fyrsta grein av trimum
Tað eru søguliga mannfólkini, ið hava dominerað føroyska vinnulívið. Samfelagið er heilt upp til eftir 2. heimsbardaga bygt upp eftir einum siðbundnum leisti við manninum í forsyrgjaraleiklutinum. Kvinnur arbeiða meðan tær eru ungar, men eftir at tær verða giftar, gerast arbeiði til heimaarbeiði, meðan teirra leiklutur í pengabúskapinum meiri at kalla verður hjáputur.
Hyggja vit eftir tølunum, síggja vit, at vit framvegis ikki heilt eru komin burtur úr hesum mynstri, hóast tað er gingið rætta vegin. Miðskeiðis í 80’unum fáa kvinnurnar einans knapt 28 % av samlaðu lønarinntøkunum. Í 2008 er hetta talið komið upp á næstan 38 % av samlaðu lønarinntøkunum, hóast langt er eftir, áðrenn javnstøða er í lønarlagnum.
Kvinnur velja tryggleika
Gongdin gongur sostatt javnt, men sera spakuliga, mótvegis javnstøðu á lønarøkinum, men relativt sæð er tað betri fyri kvinnurnar, tá tíðirnar ikki eru so góðar. Ein av orsøkunum til hetta er uttan iva tað markanta tryggleikaelementið í teirra starvsvali.
Meðan menn hava lyndi at velja meiri váðafull arbeiði innanfyri ymiskar privatar vinnur, velja kvinnur ofta tey tryggaru almennu størvini. Hesi eru góð í ringum tíðum, men gerast vanliga lønarlagsligir eftirbátar í góðum tíðum.
Hyggur man nærri eftir tølunum, sæst, at kvinnur kláraðu seg relativt verri í uppgangstíðunum seinast í 90’unum og síðani aftur í uppgangsárunum 2006-7. Umvent kláraðu kvinnur seg relativt betri í kreppuni í 90’unum og aftur nú í verandi kreppu. Í ringum tíðum eru tað í størri mun menninir, ið enda í arbeiðsloysi.
Verður hugt eftir nýggjum tølum frá ALS, sæst eisini týðiliga, at kvinnur fylla relativt minni í arbeiðsloysishagtølunum, nú tíðirnar verða verri.
Mótsetningur millum javsntøðu og framburð?
Tað er ein trupulleiki, um javnstøðan skal hava gagn av, tá tíðirnar eru minni góðar. Hetta er ikki eitt gott grundarlag fyri javnstøðukjakið, tí tá íkemur ein mótsetningur millum javnstøðu og framburð.
Um tað skal vera soleiðis, at javnstøða krevur ein lægri vøkstur – t.d. við relativt sæð at flyta størv frá tí almenna til tað privata, so mugu vit umhugsa um hetta er ein gongd leið. Tí ríkidømið hjá einum opnum búskapi sum Føroyum er treytað av okkara kappingarføri mótvegis øðrum londum, og vit eru – um vit vilja tað ella ei – í harðari kapping við onnur lond um inntøkurnar og harvið vælferðina.
Vit eiga eisini at gera upp við okkum sjálvi, um vit ynskja eina statsdrivna ella eina marknaðardrivna javnstøðu. Skal javnstøðan – sum nú – í høvuðsheitum berast fram gjøgnum økt skattatrýst? Ella skal javnstøðan heldur berast fram av at kvinnur í størri mun gerast váðafýsnar á privata arbeiðsmarknaðinum? Hetta kann vera ein provokerandi mótsetningur, tí harvið verður javnstøðukjakið møguliga eitt kjak um javnað kontra framburð, og tað kann um nakað skapa split í javnstøðustrembanini.
Um man ynskir eina marknaðardrivna javnstøðugongd, so er neyðugt at menna kvinnulig talent innanfyri allar vinnur – her er upplýsing og útbúgving ein avgerandi táttur. Um man hinvegin ynskir eina meiri statsdrivna javnstøðugongd, so eru vit á rættari leið. Vit hava í dag ein stóran, almennan umsorganargeira, ið hevur gjørt konufólk meiri aktiv á arbeiðsmarknaðinum. Frá at veita ólønta umsorgan í heimunum, fáa kvinnur nú løn fyri at veita umsorgan.
Góðu tíðindini eru undir øllum umstøðum, at arbeiðsfrekvensurin hjá kvinnum eftirhondini er komin heilt upp á 48,5%, ið harvið ger, at javnstøða væl og virðiliga er rokkin. At inntjeningin sum áður nevnt ikki heilt fylgir við er so ein onnur søk.
Eisini javnstøða á botninum
Tað finnast ymiskar frágreiðingar um hví kvinnur hava lyndi at velja tey tryggu og fleksiblu størvini í tí almenna – serliga innanfyri umsorganarvinnur og uppalingarvinnur. Eg skal ikki fara niður í lív- og sálarfrøðiligar grundgevingar her, men einans staðfesta, at kvinnur og menn hava ymiskt forhold til samfelagið.
Valið hjá hvørjum einstaklingi er í sjálvum sær við til at skapa akkumuleraðar ymiskleikar millum kynini. Faktum er, at kynini eru ymisk, og hetta hevur helst nógv meiri at gera við mentan (herundir sjálvundirkúging) enn við aktiva undirkúging, ið verður framd av “óreinum, maskulinum antagonistum”.
Vit eiga av røttum at spyrja, um kvinnur ikki áttu at tikið seg um reiggj heldur enn at grenja um undirkúging.
Hví skulu kvinnur krevja sæti í privatum nevndum innanfyri framleiðslu- ella flutningsektorin, tá tær ikki skoyta um størvini niðast í hesum sektorunum? Áðrenn kvinnur kunnu krevja javnrætt innanfyri privatar leiðslur og nevndur, kundi tað verið eitt hugskot at uppbygt eina javnari kvinnuliga umboðan heilt frá í neðra og upp.
Sum nú er hava kvinnur ein semi-sosialistiskan vinkul upp á samfelagið – tað er gjøgnum tað almenna, at sigrarnir skulu vinnast, og gjarna frá í erva og niður. Hetta er sjálvandi ein møguleiki, men eftir mínum tykki er tað ivasamt hvussu gagnlig hendan strategi í grundini er.
Sjálvandi er tað í lagi at promovera kvinnur í politikki og annars at styrkja støðuna hjá kvinnum innanfyri almenna sektorin. Men javnstøðuhugtakið átti at verið breitt út til eisini at styrkt diskursivu og praktisku fatanina av, at kvinnur eisini kunnu – og eiga at – átaka sær váða og harvið gerast ein partur av privatum vinnum. Hetta er truplari, tí privati sektoruruin ikki sum almenni sektorurin kann regulerast til størri javnstøðu, men onkursvegna er tað hálvhjartað – fyri ikki at siga óseriøst – ikki eisini at fokusera á privata sektorin.
Liberalistisk ella sosialistisk javnstøða?
Tað finnast í høvuðsheitum tveir hættir at tala fyri javnstøðu. Tann eini er tann liberalistiski, ið sigur, at kvinnur – ella aðrir bólkar – ikki skulu forðast í at gera tað teimum lystir í samfelagnum. Tann seinni er tann sosialistiski – reyðsokkafeministiski – ið sigur, at kvinnur – ella aðrir bólkar – beinleiðis skulu hjálpast at gerast javnbjóðis partar av samfelagnum. Onkuntíð verða hugtøkini javnrættur og javnstøða nýtt til at skilja millum hesar báðar týðningarnar.
Tekur man eitt liberalistiskt sjónarmið, so skal tað vera upp til kúgaðu bólkarnar at reisa seg í mun til aðrar bólkar. Við at arbeiða seg upp úr neðra, kann man arbeiða seg upp úr ongum og gerast nakað stórt. Í praksis merkir hetta ikki, at øll skulu metast líka, men at eingin skal vera fyri mismuni vegna ósakligar grundgevingar – t.d. húðarlit, átrúnað, kyn o.a. Í staðin fyri fordómar, traditión og nepotismu, hugsar liberalistiski javnstøðufortalarin um hvat fólk duga – ikki hvørji tey eru. Tað skal vera dugnaskapur, ið avger hvørji fólk røkka hægstu sessunum í samfelagnum.
Tað at áseta kvotur fyri hvussu nógvar kvinnur skulu vera í privatum fyritøkum, er ein stór uppgerð við liberalistiska tankagongd og hinvegin ein sigur fyri sosialistiska tankagongd. Sostatt kemur ein ikki uttan um, at javnstøðukjakið eisini er eitt hugsjónarligt kjak. Øðrumegin eru liberalistar og sosialistar, ið eru samdir um javnstøðumálið, men ikki um háttin at náa málinum. Hinumegin eru tey javnstøðu-konservativu, ið per definitión ikki ynskja javnstøðu.
Niðurstøða
Oddasetningurin var: “Um kvinnur skulu hava ávirkan innanfyri privat vinnulív, so mugu tær eisini hava eitt meiri ambitiøst starvsval, ið gevur teimum førleikar til privatar oddasessir”. Men um hetta skal vera satt, er neyðugt at leggja seg á eitt liberalistiskt javnstøðuhugtak. Hevur man konservativ ella sosialistik sjónarmið, kann útsøgnin helst ikki nýtast til nakað serligt, tí so er man antin ósamdur við málið ella metoduna.
Undir øllum umstøðum má javnstøðukjakið eisini síggjast út frá einum hugsjónarligum sjónarmiði. Tað er grundleggjandi óseriøst at diskutera javnstøðu, uttan eisini at avklára hvat slag av búskaparskipan vit skulu hava.
Sámal Matras Kristiansen,
samfelagsfrøðingur


text:
Økt bjartskygni um aling á harðbalnum økjum
Dan Klein --- 30.08.2017 - 08:15
KANNINGAR: Í nøkur ár hevur Fiskaaling gjørt kanningar av, hvørt tað er møguligt at ala á meira harðbalnum økjum í Føroyum, enn higartil hildið hevur verið ráðiligt. Móti vári verður aftur ein roynd gjørd at ala á Sandsvág. Tó ikki á sama staði sum seinast, har laksurin ikki toldi harða streymin, sum tók seg upp í nógvum brimi.
Alifyritøkurnar vilja fegn hava fleiri økir at ala á, og fyri nøkrum árum síðani tók Fiskaaling stig til samstarv við alivinnuna fyri at kanna, um tað ber til at fara longur út á hav við aliringum. Eitt nú var ein ætlan eystan fyri Nólsoynna, sum tó ikki kom nóg langt til at kunna gera nakra greiða niðurstøðu um, hvørt tað var møguligt at staðseta aling í tí økinum.
Ein meira ítøkilig roynd varð gjørd á Sandsvág í samstarvi við Marine Harvest, har tveir aliringar vórðu lagdir, og smolt sett út. Nógv vitan kom burtur úr verkætlanini, men tað vísti seg, at fiskurin ikki toldi tann harða streymin, sum tók seg upp í serliga ringum veðri.
- Vit høvdu væntað, at størsta avbjóðingin fór at vera alda, men rættiliga óvæntað vísti tað seg, at tað var streymurin, ið elvdi til størstu trupulleikarnar, og sum gjørdi, at nógvur fiskur doyði. Hetta við, at serliga harður streymur tekur seg upp í nógvum brimi av vestri, er eitt rættiliga serstakt fyribrigdi, sum vit ikki hava mátað aðrastaðni í Føroyum, sigur Øystein Patursson, granskari á Fiskaaling.
Fiskaaling hevur síðani kannað eitt størri øki á Sandsvág, og tað seg vísir seg, at alibrúkið liggur áleið har, sum hetta rákið, ið tekur seg upp í serliga nógvum brimi, er harðast. Við at fara nærri landi ella longur út, ber til í ávísan mun at sleppa undan hesum rákinum. Longur inni á vágni er rættiliga grunt og longur úti eru avbjóðingarnar viðvíkjandi aldu størri og tí eisini rættiliga óarbeiðsligt um veturin. Í fyrstu atløgu er ætlanin at halda fram við verkætlanini longur inni á vágni, greiðir Øystein Patursson frá.
Bæði á Fiskaaling og á Marine Harwest er bjartskygni nú so stórt, at tað eisini ber at ala á eitt nú Sandsvág, at ætlanin er at leggja tveir ringar út komandi ár við stórum smolti.
Fiskaaling hevur eisini gjørt mátingar á øðrum harðbalnum økjum í Føroyum. Millum annað á Velbastað, í Svínoyarfirði, í Vestmannasundi og vesturi á Víkum undir Vágoynni, men higartil er bert aling á Velbastað og á Sandsvág.


text:
Sosialir førleikar hjá børnum
Hvat er tað vit tosa um tá vit nevna “sosialar førleikar”.
At samskifta, at duga seta seg inn í støðuna hjá einum øðrum, (innlivan, empati), at duga loysa tvístøður, at hava vinir, samarbeiða, at hava umsorgan fyri hvør øðrum og at duga vera saman við øðrum. Alt hetta umfatar tað vit nevna “sosilair førleikar”.
Relatiónir ímillum børnini hava stóran týdning í gerandisliga lívinum. At kunna knýta vinarbond, og hava spælivinir tá man er á stovni/frítíðarskúla, hevur avgerandi týdning – bæði fyri trivnaðin hjá børnunum her og nú, og fyri víðari menning.
Vit vita frá gransking, at spæl og samskifti ímillum børn, hevur sett síni týðiligu spor, tá ung og vaksin minnast aftur á tíðina tá man var á stovni. Man veit at foreldur eru upptikin av, um teirra børn hava nakran at spæla við meðan tað er á stovni, skúla osv.
Sosialur førleiki er lykilin til felagsskapin, har børnini hava møguleikan fyri at útfolda seg í spæli og í samspæl við onnur loysa uppgávur og seta hugskot síni í verk. Sosialur førleiki mennist í felagsskapum og gjøgnum reletiónir til onnur børn og vaksin. Í samanspæl millum relatiónir og sosialar førleikar ganga inn empati, viðurkenning, dialogur og sosialur kunnleiki.
Sosiali førleikin er til staðar, tá barnið megnar at seta orð á sínar kenslur og tørv, men eisini at kunna liva seg inn í kenslurnar hjá øðrum, og skilja tað, onnur greiða frá.
Tá námsfrøðingar meta um hvussu tað einstaka barnið trívist og mennist, tá hava tær innanhýsis reletióninar við hini børnini avgerandi týdning. Tað vil siga, at innanhýsis relatióninar er snúningsdepilin (omdrejningspunkt) í tí námsfrøðiliga arbeiðnum.
Vit hava seinastu mánaðir havt fokus á teim sosialu relatiónunum hjá børnunum. Ymiskt er hvussu børnini megna tær sosialu relatiónirnar, hjá summum fellur hetta lættari enn hjá øðrum. Og har meiri tørvur er, eyðgleiða, vegleiða, læra og hjálpa vit tí einstaka barninum.
Vit hjálpa børnunum við:
- At tora siga frá.
- At seta mørk, bæði hjá sær sjálvum og virða onnur, tá tey seta mørk.
- Hvussu er man ein góður vinur.
- At duga verða tolin og bíða, útseta egnan tørv
- Uppliva gleðina við at spæla við onnur
- Lurta eftir hvør øðrum, hava umsorgan fyri hvør øðrum, sýna empati (innlivan)
- At duga meistra ósemjir, klandur
- At vita av, at egnar gerðir hava týdning ella avleiðingar fyri onnur
- Tey vaksu eru tíðilig, nærverandi og vísa umsorgan
Vit hava fokusera nógv uppá spøl bæði inni og úti. Har børnini skulu samarbeiða, og taka atlit og bíða eftir hvør øðrum. Læra tey, at man hjálpir hvørjum øðrum, tá brúk er fyri tí. Verið í størri og minni bólkum, og hjá fleiri er tað lættari at verða í smærri bólkum.
Hvønn mánað hava vit barnafund, har útgangsstøði í teimum aktivitetum vit gera, í stóran mun er teirra áhugamál. (lurtandi pedegogikkur)
Vit eru nógv úti í náttúruni í størri og smærri bólkum, men sita eisini á okkara verkstøðunum har ymisku aktivitetinir eru í gongd.
Børnini ferðast í nógvum ymiskum sosialum samanhangum, og í hesum skulu tey læra at meistra og skilja teir møguleikar og tann týdning teir hvør í sær geva.
Her er ein áhugaverd grein um:
PÆDAGOGERS ARBEJDE MED BØRNS VENSKABER OG RELATIONER INSPIRATION OG REFLEKSION FRA ET FORSKNINGS- OG UDVIKLINGSPROJEKT
Pjecen bygger på resultaterne fra forsknings- og udviklingsprojektet ”Pædagogers arbejde med børns relationer og venskaber”, som blev til i samarbejde med pædagoger fra fem deltagende institutioner og forskere fra Roskilde Universitet
http://www.bupl.dk/iwfile/BALG-9R8EDC/$file/Paed_arb_venskaber_relationer.pdf
‹ aftur


text:
Fólkavøkstur í sama lag – men nú er ferðin størri uttan fyri høvuðsstaðin
14-09-2017 - 09:34 - Jóanis Nielsen
Fólkatalið var 50.451 tann 1. august. Tað vaks við 732 fólkum ella 1,5% í 12-mánaðarskeiðinum 1. august 2016 – 1. august 2017. Hetta kemur av stórari nettotilflyting á 455, ið er munurin millum tilflyting og fráflyting, og av einum burðaravlopi á 277, ið er munurin millum fødd og deyð. Burðaravlopið er tað størsta síðani 2007, og nettotilflytingin hevur ongantíð verið størri, undantikið 2001, tá fleiri fluttu heimaftur aftaná stóru kreppuna fyrru helvt í 1990-unum. Og undantikið árini 2000 og 2001 hevur árligi fólkavøksturin ongantíð verið størri í tali enn nú.
Størsti fólkavøkstur uttan fyri Tórshavnarøkið
Tað mesta av tíðini, síðani fólkavøksturin tók dik á seg fyri einum trimum árum síðani, var hann av tí mesta í Tórshavnarøkinum. Nú sæst, at tað er ikki sama ferð á fólkavøkstrinum í høvuðsstaðnum, sum aðrastaðni í landinum. Nú eigur Tórshavnarøkið ein triðing av fólkavøkstrinum og hinir tveir triðingarnir eru uttan fyri høvuðsstaðin. Fyri einum ári síðani var tað øvugt.
Fyri alt landið er gongdin framhaldandi, at stórliga veksandi nettotilflytingin og varliga veksandi burðaravlopið gevur stóran vøkstur í fólkatalinum, sum sæst í grafisku talmyndini niðanfyri.
Serliga minkað fráflyting, men eisini økt tilflyting og stórt burðaravlop skapa stóra fólkavøksturin
Tann stóra broytingin í gongdini í fólkatalinum kemur serliga av flytingini, har fráflytingin er minkað nógv, samstundis sum tað hevur verið ein vøkstur í tilflytingini. Men samstundis hevur eisini burðaravlopið ment seg nakað aftur, eftir at tað fyri nøkrum fáum árum síðani minkaði ár fyri ár..
Vit skulu heilt aftur til 1983 fyri at finna so lágt tal fyri fráflyting, sum tey 1.157, ið fluttu av landinum hetta 12-mánaðarskeiðið. Verður fráflytingin roknað í mun til fólkatalið, finna vit als ikki so lágt tal fyri fráflyting í hagtalsgrunninum, ið gongur aftur til 1970. Eisini tilflytingin er vaksin og er tann størsta síðani 2002.
Samanbera vit við tey ringu árini 2010-12, so er árliga fráflytingin nú næstan 600 fólk minni og tilflytingin knappliga 300 størri – og tí ein negativ nettofráflyting á eini 400 vend til eina positiva nettotilflyting á eini 450 eftir einum ári.
Á leið sama tal av kvinnum og monnum í fólkavøkstrinum
Av vøkstrinum í fólkatalinum á 732 í hesum 12-mánaðarskeiðinum er eitt vet fleiri kvinnur enn menn, 371 samanborið við 361. Meðan deyðatalið er tað sama hjá báðum kynum, er rættiligur munur í føðitalinum, 35 fleiri gentubørn enn dreingjabørn. Í nettotilflytingini er munurin tað øvugta, 27 fleiri menn enn kvinnur. So úrslitið tilsamans verður, at í fólkavøkstrinum hetta 12-mánaðarskeiðið vóru 10 fleiri kvinnur enn menn.
Gongdin í flytingarmynstrinum er sera ójøvn frá einum mánað til annan, men fylgir tó einum rættiliga føstum mynstrið, sum sæst á myndini niðanfyri. Seinastu tvey árini er nú nettotilflyting hjá báðum kynum alt árið uttan í august, ið er tann stóri fráflytimánaðurin. Hetta eru serliga ung fólk, ið fara uttanlands í lestrarørindum. Tó var nettofráflytingin í august í fjør munandi minni enn árini frammanundan.
Juli er tann stóri tilflytimánaðurin, og samanlagt fyri bæði kyn er tilflytingin í juli í ár eins stór og í juli í fjør og fyrra árið. Hinvegin er august tann stóri fráflytimánaðurin, og hann kemur við í næstu uppgerð. Tá fáa vit at síggja, um tann lága fráflytingini, vit nú hava sæð eini trý ár, heldur sær, ella aftur fer at veksa.
Fólkavøksturin heldur fram við somu ferð - higartil
Seinastu trý árini hevur sum nevnt verið óvanliga stórur fólkavøkstur. Enn er onki, ið bendir á, at ferðin í fólkavøkstrinum er við at hæsa av, sum sæst av myndini niðanfyri. Nú fólkatalið er komið upp á 50.451 fyri 1. august, er væntandi, at tað minkar aftur eini 150 fram til 1. september, um gongdin verður nøkulunda sum undanfarnu 2-3 árini. Men har sæst eisini, at eftir afturstigið í august, verður væntandi vøkstur aftur næstu mánaðirnar, heilt fram til næsta heyst.
Tórshavnarøkið tekur nú ein nógv minni part av fólkavøkstrinum
Fólkatalið vaks í øllum høvuðsøkjum í 12-mánaðarskeiðinum 1. august 2016 – 1. august 2017. Í tali var størsti vøksturin í Tórshavnarøkinum við 233 fólkum, svarandi til 1,2%. Men merkisvert er, at vøksturin var næstan líka stórur í Eysturoyar sýslu við 206 fólkum.
Meira áhugavert er, at verður hugt eftir lutfalsliga ella prosentvísa vøkstrinum, er hann størstur í Vága sýslu við 2,1%, síðani í Eysturoyar sýslu við 1,9%, á triðja plássið í Streymoyar sýslu uttan Tórshavnarøkið við 1,6%, á fjórða plássið kemur Norðoya sýsla við 1,5%, á fimta plássi Sandoyar sýsla við 1,4%, og so á sætta plássið Tórshavnarøkið við 1,2% og ikki langt aftan fyri Suðuroyar sýsla við 1,0%.
Av fólkavøkstrimum hetta 12-mánaðarskeiðið á 732 tekur Tórshavnarøkið 233 ella 32%. Samanbera vit við undanfarna 12-mánaðarskeiðið, altso 1. aug. 2015 – 1. aug. 2016, so var fólkavøksturin á 588, men Tórshavnarøkið tók tá 386 av hesum ella heili 66%.
Nú tekur Tórshavnarøkið sostatt ein nógv minni part av fólkavøkstrinum enn fyri einum ári síðani. Lutfalsliga er parturin hjá Tórshavnarøkinum minkaður úr tveimum triðingum niður í ein, og hinvegin hava økini uttan fyri høvuðsstaðin økt um sín part av fólkavøkstrinum úr einum upp í tveir triðingar.
Vøkstur í 21 kommunum - minkar í 8
Fólkatalið veksur í 21 kommunum og minkar í 8 kommunum. Nógv størsti vøksturin í tali er í Tórshavnar kommunu við 282 fólkum, ið er 39% av fólkavøkstrinum fyri alt landið. Men her skal minnast til, at í Tórshavnar kommunu búgva 42% av fólkinum, so kommunan fær ein minni part av fólkavøkstrinum enn restin av landinum tilsamans.
Av størri kommununum var annars størsti vøkstur í Klaksvíkar kommunu við 83 fólkum ella 1,7%, nakað oman fyri landsmiðal á 1,5%. Lutfalsliga í prosent var vøksturin enn størri í eysturoyarkommununum, í Sjóvar kommunu við 5% og Fuglfjarðar og Eystur kommunu við 2,9% hvør.
Í Suðuroy er munandi minking í Hvalbiar kommunu og Hovs kommunu, men vøksturin í hinum kommunum, serliga í Tvøroyrar, Sumbiar og Vágs kommunum, dregur alla oynna upp á ein hampiliga stóran vøkstur á 1% - tann størsta í 15 ár.
Av øðrum kommunum er minking í Hvalbiar, Hovs, Sands, Vestmanna, Nes, Fámjins og Húsavíkar kommunum.
Vøkstur í størru oyggjunum, misjøvn gongd í útoyggjum
Verður hugt eftir gongdini í einstøku oyggjunum, er munandi fólkavøkstur í øllum teim stóru oyggjunum.
Í nøkrum útoyggjum veksur fólkatalið, serstakliga nógv í Hestoy við 8 fólkum, svarandi til 47%. Í nøkrum halda tey tørn ella veksa eitt lítið sindur, sum í Nólsoy, Fugloy, Mykinesi og Stóra Dímun – men tað eru sera smá tøl, ið ofta skifta ymiskan veg, eins og nú sæst í lítlu minkingini í Svínoy.
Dagførd og útgreinað íbúgvatøl eru at finna í hagtalsgrunninum her.


text:
BRÆVBJÁLVAR OG SKITSUR
Her finnur tú okkara úrval av vanligum
brævbjálvum og skitsum, sum kunnu takast niður.
GOLDEN
Tann klassiski brúni brævbjálvin, sum seinnu árini hevur havt framgongd. Brævbjálvin ber boð um umhvørvisgóðsku.......
Reklamuprent
Umframt alt tað sum vit prenta her í húsinum, hava vit avtalu við ymiskar veitarar, ið gera dygdargott reklamuprent.
Gávuposar/pappír
Nýt henda nýggja snilda innpakking! Er snotiligur at hava í staðin fyri dýrt og tvørligt innpakkipappír og gávueskjur.
Brævbjálvar við og
uttan prent
- sí allar vanligar brævbjálvar v/ og u/ rút. Tak brævbjálvaskitsur niður...
Heftir og faldarar
Tonito prentar eisini heftir, faldarar, gravsálmar o.a.
.... les meira
Tonito er einasta virkið í Føroyum sum framleiðir brævbjálvar. Harumframt prentar Tonito á brævbjálvar o.a.
Tonito byrjaði sítt framleiðsluvirksemi á várið 1988. Virkið hevur verið í støðugari menning og vøkstri. Nevnast kann, at flutt varð í stór nýggj og snotilig hølir í 1999, soleiðis at virksemið í dag fevnir breitt, og at alt størri partur av tí samlaðu brævbjálvanýtsluni í Føroyum kemur frá Tonito.
Prent í dag er sera krevjandi og verður lagt til rættis til minstu smálutir. Í góðum samstarvi millum brúkarin og okkum, kann eitt gott og snøgt úrslit greiðast úr hondum.
Hugskot
Vakrir og kreativt framleiddir brævbjálvar eru ein góð reklama fyri avsendaran, soleiðis at tín brævbjálvi sæst betur enn allir aðrir í postkassanum hjá móttakaranum.
Hvussu goyma brævbjálvar?
Nøkur góð ráð í sambandi við goymslu av brævbjálvum!
Ger eftir hesi vegleiðing, og tú fært gleði av øllum tínum brævbjálvum!
TONITO Sp/f - Fjøruvegur 7 - FO-470 Eiði - Føroyar - Tel. +298 423 560
© 2014 tonito


text:
Heiðrikur Tindskarð Jacobsen úr Havnar Telvingarfelag var stóri maðurin ídag. Hann telvaði javnt við svarta fólkinum fyrra talvið,
og seinna talvið við hvítum vann hann. Báðir mótstøðumenn vóru væl hægri rataðir enn Heiðrikur.
Høgni Egilstoft Nielsen tapti heldur óvæntað fyrsta talvið – Høgni er ein av favorittunum í bólki B -, men kom sterkt aftur í 2 umfari og vann trygt.
Silas Eyðsteinsson fekk síðsta hálva stigið ídag móti einari íslendskari gentu.
Samanumtikið ein heldur lak byrjan, men 4 umfør eru eftir at leika, so enn er alt opið.
Hans Hjalti Skaale hevði eina samrøðu við IM John Rødgaard um gongdina ídag, upptøkan kann hoyrast her


text:
Alt bendir á, at tað verður annar av stórmeistarunum, sum fer at vinna kappingina millum fremstu telvarar í smátjóðum í Evropa.
Helgi Dam Ziska og Igor Efimov úr Monako hava báðir fult stigatal eftir fyrstu fýra umførini í Small Nations-kappingini í Klaksvík.
Spenningurin fer helst at halda sær til tað síðsta, tí tað er ikki fyrr enn í níggjunda og seinasta umfari sunnudagin, at teir báðir stórmeistararnir møtast í innanhýsis dystinum.
Helgi vann í dag á Stelios Theocharous av Kýpros, sum hevur tapt øll talvini og er aftastur eftir fýra umfør. Igor Efimov vann í dag á Fred Berend úr Luksemburg, sum er altjóða meistari og ein av fremstu mótstøðumonnunum.
Hin føroyingurin í kappingini, Olaf Berg, hevur fingið minni góða byrjan. Hann hevur bara eitt stig higartil. Í dag telvaði Olaf ógvuliga ágangandi móti Kleridis av Kýpros, men yvirspældi støðuna og tapti.
Støðan eftir fýra umfør:
1 GM Igor Efimov (Monako) 4 stig
2 GM Helgi Dam Ziska (Føroyar) 4
3 IM Fred Berend (Luksemburg) 2½
4 IM Aloma Vidal Robert (Andorra) 2½
5 Paris Kleridis (Kýpros) 2½
6 Peter Kirby (Guernsey) 1½
7 Olaf Berg (Føroyar) 1
8 Krysztof Belzo (Jersey) 1
9 Renato Frick (Liktinstein) 1
10 Stelios Theocharous (Kýpros)
Lyklaumfar
Báðir føroyingarnir hava svarta fólkið í fimta umfari í morgin. Helgi telvar móti Aloma Vidal Robert úr Andorra, sum er altjóða meistari og sterkur telvari. Olaf skal í holt við sjálvan oddamannin Igor Efimov. Hevði Olaf verið mentur at lagt honum meinbogar í vegin hevði tað komið bæði honum og Helga – og føroyskari telving – væl við. Livst so spyrst.


text:
Tá ið akfar, ið ikki fyrr hevur verið skrásett her á landi, verður skrásett, skal fráboðan til sýn og/ella skráseting útfyllast og prógv fyri at akfarið er skrásett áður (uppruna útlendskt skrásetingarskjal) fyriliggja. Akfarið skal sýnast og góðkennast og gjalda fyri nummarspjøldur, skrásetingargjald, vektgjald, skrásetingarsýn og hava teknað trygging, áðrenn tað kann fáa nummarspjøldur.
Akfar kann bert skrásetast, um eigarin (nýtarin), sum nevndur er og hevur undirskrivað fráboðan til sýn, hevur fastan bústað her á landi.


text:
- Publiceret den 03 februar 2006
- Víst: 2993
Gjógv og Funningur hava ligið saman í einari sókn til 1948. Hagarnir lógu eisini saman. Gjógv er tann yngra bygdin, so her búði í fyrstani sjálvandi minni fólk enn í Funningi. Hesi fólk røktaðu seyðin, ið lá nær bygdini. So við og við vaks fólkatalið, og tí hildu báðir partar, at best var at býta hagarnar bygdanna millum.
Í 1790 varð jørðin so býtt sundur millum bygdirnar. Síðani býttu gjáarfólk sína jørð sundur í tvær helvtir: Norðurhelvt við 120 gyllin og Suðurhelvt við 120 gyllin - tilsamans 15 merkur.
Á Norðurhelvtini vóru hagapartarnir Fyri oman Rætt og Heimi í Dal við ávikavist 80 gyllin og 40 gyllin. Hagapartarnir á Suðurhelvt lógu allir tríggir saman í býti líka til útskiftingina 1990, tá ið Suðurhelvt varð býtt sundur í 3 hagapartar (hetta er umrøtt aðrastaðni á síðuni)..
Øll jørðin við Gjógv er ogn, og einki ognarleyst hús er í bygdini. Alt arbeiðið í høgunum varð gjørt í felag, so øll kendu eina ávísa ábyrgd og ein serligan áhuga fyri høgunum. Nú snýr hesin áhugi seg bert um seyðahald, men fara vit bara eini 40-50 ár aftur í tíðina, so høvdu kúgvin og torvið størri týdning.
Eitt eldri fólk tekur soleiðis til: "Tað var meira lív í haganum fyrr - serliga um summarið. Vit vóru í torvi, vit vóru til neytar, og tað var ikki so sjáldan, at vit vóru í haganum og hentaðu lesull og hugdu eftir okkara seyði. Vit leitaðu eftir reiðrum, og vit tóku pisur. Nú sært tú næstan bara røktingarmenninar fara í hagan.
Jú, tað var meira lív í haganum, og samstundis kendist sjálvur hagin tær eisini meira livandi. Tú kendi nærum hvørja túgvu, hvønn stein, hvønn áarløk, hvørja keku og hvønn kjálka. Staðanøvnini vóru brúkt dagliga, so tú lærdi tey nátúrliga. Tey høvdu sín týdning . "Ærin hjá tykkum liggur í Svøðunum undir Sondunum." "Neytini gingu undir á Breiðhjalla." "Vit skera torv Eysturi á Fossi." Líka so nátúrliga, sum vit lærdu staðanøvnini, líka so nátúrliga bóru vit tey víðari til børn okkara, men støðan er ein onnur í dag."
Tað grøna er ognin hjá Stóra-Heina ( Heine Andreasen 1771 - 1850)
Vit máttu bert ásanna, at so var, og heimildarmaðurin helt fram: "Heini átti alla eystursíðuna, og markið gekk soleiðis, at hann átti hálvan Ósasand og út við Fjarðará - hon er marknará - niðan við Vesturdalsá og í Lokkafalsgjógv. Úr Lokkafalsgjógv niðan í Knúk - hálvan Knúk. Niður av Knúki, norð um Dyrnar og upp á Stígafjall - Stígafjall er eystan fyri markið. Niður av Stígafjalli, niður í Skarð í Nøvini - summi kalla tað Oyraskarð - í tað hægsta í skarðinum. Úr tí hægsta í skarðinum upp í Lítlafelli - í tað hægsta - niður av Lítlafelli og niður í Skálaskarð - í tað hægsta. Úr Skálaskarði í Smørrókafjall - Smørrók er eystan fyri markið. Niður av Smørrókafjalli, niður í Kvígandalsskarð - í tað hægsta. Av Kvígandalsskarði upp í Skerðing - Harðbalsenni er eystan fyri markið - norð eftir fjøllunum, norð í Oknadalsskarð - í tað hægsta. Úr Oknadalsskarði upp í Svartbakstind, niður av Svartbakstindi, niður millum Skornar - í tað hægsta millum Skornar. Upp á Blámansfjall, norð eftir Blámansfjalli - Húsafjall og Nón eru eystan fyri markið. Av Blámansfjalli niður í Vatndalsskarð - í tað hægsta. Úr Vatndalsskarði upp í Vaðhorn - í tað hægsta. Niður av Vaðhorni, niður á Eiðisskarð - í tað hægsta. Úr Eiðisskarði upp í Slættaratind - Gírabotnur og Tvífelli eru eystan fyri markið. Niður av Slættaratindi niður á Bláaberg - norð eftir Bláabergi, upp í Gráfelli - í tað hægsta. Niður av Gráfelli niður í Foldarskarð - í tað hægsta. Úr Foldarskarði upp á Sandfelli - norð eftir fjøllunum norð í Hornið. Úr Horninum niður í Svøltutá. Úr Svøltutá niður í Stein. Heini segði, at hann átti hálvan Stein - hann er klovin í helvt, og tað kann rógvast innan fyri hann í góðum veðri."
Steinur - í bakgrundini síggjast m. a. Hvalsryggur, Búgvin og Funningsbjørgini


text:
Ávaring um koyrilíkindi
Nú boðað verður frá so ringum veðri í nátt og í morgin við nógvum vindi og eisini kavaavfalli, heita Politiið og Landsverk í felag á bilførarar um at ansa sær í ferðsluni.
Roknast kann við, at summir vegir verða stongdir longu fyrrapartin í dag.
Landsverk og Politiið mæla tí bilførarum til at fylgja væl við í miðlunum, hvat sagt verður um veðrið og koyrilíkindini.
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Leopardsnigilin vinnur á morsniglinum
Tá fake gerst fakta
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Vespureiðrið (76) - 14. mai 2018
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Radiooperatørur roknaði positionina út, tað var bjargingin
Prát við Regin Jacobsen, um at Bakkafrost hevur keypt sølufyritøku í USA
Løtan er ikki røtt
NOVA úr Suðuroynni - Sending 6
Gjørd av byggiblokkum
Hetta kann ikki góðtakast
Doyði av e-sigarettini
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Samband
Postboks 226
FO-600 Saltangará


text:
Trøllasøga
Frá kvinnu ið ynskir at deila sínar upplivingar
Einaferð, fyri ikki so øgiliga langt síðani, var tað eitt trøll, sum búði í einum landi, nær við hjá tær og mær. Hetta var eitt rættiliga vanligt trøll. Sum trøll flest hevði tað stóran munn og lítil oyru, og har hjartað eigur pláss hevði trøllið ístaðin fingið ein spegil. Trøllið kendi seg einsamalt og avgjørdi tí at fara út at veiða. Tað leitaði høgt og tað leitaði lágt, og at enda eydnaðist tað trøllinum at finna eina prinsessu sum lá og svav. Trøllið skundaði sær at taka hana við sær aftur í trøllabústaðin.
Tá prinsessan vaknaði, uppdagaði hon, at hon var vorðin fangi hjá trøllinum. Hon royndi fleiri ferðir at flýggja, men tað eydnaðist hvørja ferð trøllinum at fanga hana aftur.
Soleiðis gingu árini. Trøllið var væl nøgt, tí nú var tað ikki so einsligt at vera trøll longur. Harafturat byrjaði tað at mennast og stimbrast, tí trøll tey liva best tá, ið tey hava onkran hjá sær, ið tey kunna nápa eina bita av lívsmegini frá soleiðis av og á.
Prinsessan var ikki so væl nøgd, men hon hevði mest sum uppgivið at gera nakað við støðuna. Tá hon av og á kortini gjørdi ein vørr fyri at sleppa úr trøllabústaðinum var trøllið har beinan vegin tí tað hevði funnið eitt sera úrslitagott vápn at halda prinsessuni aftur. Hon fekk í hondina tann fúnaða og krámuta spegilin hjá trøllinum. Hin, sum situr har sum onnur hava eitt hjarta. “Hatta er tú” segði trøllið við prinsessuna.
Í veruleikanum var hetta als ikki so. Tí tá prinsessan helt seg síggja sína spegilsmynd, so var tað í veruleikanum myrkrið innvortis í trøllinum, sum hon sá. Hesum visti hon tó ikki av og tí varð hon bangin, virkislamd og so sera forskammað tá hon hugdi í ljóta spegilin. Hon fór at trúgva, at frægast mundi vera um hon varð verandi hjá trøllinum. At tá hon nú var so ljót so mundi hon passa frægast inn í ein trøllabústað. Trøllið var mangan nakað óstorsligt fyri ikki beinleiðis at siga harligt í sínum verumáta, men tað skilti prinsessan væl. Tí eitt slíkt míshátt skepilsi sum tað, ið hon sá í trøllaspegilinum hevði neyvan uppiborið frægari enn slíkan aga.
Trøllið og prinsessan áttu tveir ungar saman. Vakrir, reinir og hjartagóðir vóru teir. Eins og rættar prinsessur nú einaferð eru. Samstundis var helmingurin av teimum tó kortini trøll og hetta gjørdi prinsessuna sera óttafulla. Hon vildi so fegin at ungarnir skuldu verða verandi hjartagóðir, vakrir og reinir, men trøllablóð er nú einaferð trøllablóð. Einasti útvegur prinsessan sá var at gera enn eina roynd at flýggja. Honn fann kreftir innan í sær, sum hon eftir so nógv ár við trøllinum hevði gloymt at hon hevði. Og umsíðir eydnaðist tað.
Prinsessan og ungarnir flýddu langt langt burtur og tað hóvaði ikki trøllinum. Tað royndi sum frægast at muta ímóti og berjast, men prinsessan helt uppá sítt og bað trøllið halda seg vekk. Trøllinum dámdi onki at hava mist valdið á prinsessuni. Nú mátti tað aftur liva í einsemi og slapp prinsessan heilt vekk so hevði tað heldur tað ongan, ið tað kundi nápa lívsmegi frá. Trøllið kendi á sær, at tað byrjaði at hamast burtur og tí gjørdist tað kjarrgali av ótta.
Hetta var bert eitt vanligt trøll uttan serlig evnir ella megi. Og tað ásannaði skjótt at skuldi tað framhaldandi hava valdið á prinsessuni og ungunum so máttu onnur trøll kallast til hjálpar. Tað setti seg tí í samband við onnur trøll, ið høvdu størri megi og vald. Eitt kallaðist Advokatus og tað var tað keðiligasta, men samstundis eisini tað sterkasta trøllið, ið brúkast kundi í stríðnum at vinna lívsmegina frá prinsessuni.
Og saman avgjørdu trøllini, at tey fóru at gera sítt ítarsta fyri at prinsessan ikki skuldi fáa frið fyrr enn øll megin var sogin úr henni. Tey bjóðaðu henni at fáa frið um bert hon vildi lata ungarnar aftur í trøllabústaðin at vera. Tí høvdu trøllini valdi á ungunum so vistu tey, at tey eisini fóru at hava tamarhald á prinsessuni. Men prinsessan var góð við ungarnar. Hon vildi ikki hava, at teir skuldu vaksa upp og gerast til trøll og tí segði hon so korta nei við trøllini.
Trøllini gjørdust bæði firtin og óð. Og at stríðast móti óðum trøllum var ikki gamansleikur hjá prinsessuni. Ferð eftir ferð royndu tey at loypa á. Besta vápnið tey høvdu var enn tann ljóti og krámuti spegilin, og mangan var nær við at prinsessan aftur fór at trúgva at spegilsmyndin var hennara og ikki trøllið.
Trøll gevast aldrin við at berjast og tí stríðast tey enn tann dag í dag. Og spyr tú um hendan trøllasøgan er sonn ella um slíkt ikki bert kann henda í londum langt langt burturi so kann eg fortelja tær, at hetta er veruleiki eisini nær við har sum tú ert.


text:
Leysaskot – ella álitisbrot?
Hendrik Old, landsstýrismaður, brestir fram, at nýggja ferjan til Nólsoyar, verður avloysaraskip, ið bygt verður í 2021. Tí standi eg spyrjandi, hvussu hetta er í samsvar við samgongupolitikk um útjaðaramenning – og um at byggja upp álit á politisku skipanina.
Í Nólsoy er alneyðugt at fáa bygdarfólkið at støðast og onnur at flyta til. Tveir týdningarmiklir faktorar eru tá: Samferðsla og bústaðir.
Vit hava vøggustovu, barnagarð, skúla, frítíðarskúla og barna- og ungdómshús – og enn hava vit handil og posthús.
Men samferðslan er alneyðug, at vit kunnu búgva í Nólsoy og arbeiða ella fara ymisk ørindi í Havn. Tá ið hol verður sett á at byggja hús aftur í Nólsoy, eru samferðsluviðurskiftini alneyðug at flyta tilfar út í oynna – og møguliga nøkur arbeiðsfólk eisini.
Ikki vardi tað meg, at tað longu nú skuldi sýnast sum at politikkari telir hvar flestu atkvøðurnar eru! At vit bert eru 210 fólk í Nólsoy hevur sjálvsagt við sær, at eingin stórur stemmuslúkari hyggur hendan vegin. Men, at vit á hendan hátt skulu verða knúskað av javnaðarmanninum, tað er beiskur biti.
Politikkarar hava víst á tørvin, at byggja upp aftur álitið á politisku skipanina. At Hendrik Old síðani fer út við slíkum steinørum ætlanum, rykkir grundarlagið undan øllum áliti – í hvussu er á landsstýrismannin.
Meðan “avloysaraskipið Ternan” verður sett inn fyri aðrar ferjur, setir Strandferðslan smærri bátar at sigla um Nólsoyarfjørð. Hesir bátar eru mannaðir við fryntligum monnum, ið vísa góða tænastu og hjálpsemi. Men bátarnir eru ikki nøktandi til krøvini, ið eg sum ferðandi seti í 2015.
Eg vil hava møguleika at seta taskur frá mær og um eg havi okkurt tilfar við, vildi eg fegin tikið bilin við eisini. Enn sleppi eg umborð uttan hjálp, men verri er hjá eldri fólki og teimum, ið sita í koyristóli. Barnavognar sleppa umborð, men ikki undir tak.
Tveir sjónligir fyrimunir við smærru bátunum eru tó: Lagt verður at heima í bygdini og ferðatíðin er eitt korter.
Men! Ferðatíðin við Ternuni hevur ikki altíð verið 20-25 minuttir. Hesa seinastu tíðina er ferðatíðini longd við meira enn 5 minuttum og hevur tað stóra ávirkan á tíðina, ið arbeiðsfólkið hevur at møta – og somuleiðis fyri tey, ið ganga í skúla ella lesa á Setrinum.
Hendrik Old! Lat okkum fáa álit á politisku skipanina! Set verkætlanina í gongd at byggja ferjuna, ið skal røkja farleiðina um Nólsoyarfjørð.


text:
Steve Harris
Steve Harris (føddur 12. mars, 1956 í Leytonstone, London, Ongland) og er sjálvlærdur bassistur. Sum tannáringur stovnaði Steve saman við Dave Murray, tungmálmsbólkin Iron Maiden í mai 1975. Teir eru teir einastu limirnir, sum hava verið skrásettir á øllum Iron Maiden plátunum. Steve Harris verður av nógvum fólki róptur at verða tann dugnaligasti bassistur í heiminum. Hann eigur eina dóttur, sum eitur Lauren Harris.
Sjálvur vil Steve Harris nokk peika uppá Geddy Lee frá Rush, sum heimsins dugnaligasti bassistur, tí Geddy hevur verið ein stór inspiratión fyri hann – hendan inspiratiónin framgongur týðiligani á Iron Maiden plátuni, The Final Frontier.
Keldur[rætta | rætta wikitekst]


text:
Ingi Samuelsen
30.11.2016 - 10:43
Tíðindi > Suðuroy - Tvøroyri
Nývalda býráðið á Tvøroyri, sum tekur við á nýggjárinum, skipaði seg í gjár við Kristin Michelsen sum borgarstjóra og Anitu Vibergsdóttir sum varaborgarstjóra.
Umframt val av borgarstjóra og varaborgarstjóra, var eisini nevndarval á skránni, og hesi val fullu soleiðis, varafólkini standa í klombrum:
Fíggjarnevndin: Kristin Michelsen, borgarstjóri (Kristina Kambsskarð Sørensen), Bjarni Hammer (Bogi Johannesen) og Anita Vibergsdóttir (Alvi Mortensen)
Vinnu- og havnanevndin: Alvi Mortensen (Kristina Kambsskarð Sørensen), Bogi Johannesen (Bjarni Hammer) og Anita Vibergsdóttir (Kristina Kambsskarð Sørensen)
Mentanarnevndin: Anita Vibergsdóttir (Alvi Mortensen), Súsanna Bertholdsen (Bjarni Hammer) og Kristina Kambsskarð Sørensen (Alvi Mortensen)
Trivnaðar- og umhvørvisnevndin: Kristina Kambsskarð Sørensen (Anita Vibergsdóttir), Bogi Johannesen (Súsanna Bertholdsen) og Alvi Mortensen (Anita Vibergsdóttir)
Sosiala nevnd: Kristina Kambsskarð Sørensen (Alvi Mortensen), Súsanna Bertholdsen (Bogi Johannesen) og Anita Vibergsdóttir (Alvi Mortensen)
Tekniska nevnd: Alvi Mortensen (Anita Vibergsdóttir), Bjarni Hammer (Bogi Johannesen) og Kristina Kambsskarð Sørensen (Anita Vibergsdóttir).


text:
Føroya Prentsmiðjufelag hevur til endamáls at fremja samstarvið millum limir sínar fakliga, tekniskt, útbúgvinarliga og vinnuliga.
Felagið samráðist, sjálvstøðugt og sum partur av Føroya Arbeiðsgevarafelag, vegna limir sínar um løn og setanarviðurskifti sum heild við avvarandi løntakarafeløg. Limafyritøkurnar eru bundnar av hesum sáttmálum.
Felagið umboðar meginpartin av prentsmiðjunum og grafisku fyritøkunum í Føroyum.
Føroya Prentsmiðjufelag varð stovnað í 1976. Í 2006 gjørdist tað limur í Føroya Arbeiðsgevarafelag. Skrivstova felagsins er Vinnuhúsið.


text:
Kalvi hevur stórt høvd, stóran kjaft og smá eygu. Hann er dýrur fiskur, og tí verður nógv roynt eftir honum.
Kalvi er eisini heimsins størsti flatfiskur. Hann verður upp í 365 cm langur, kanska longri. Vanlig longd er tó 50-200 cm.
Kalvi svimur bæði nær landi og út á 1000 m dýpi ella djúpari. Hann livur av krabba og fiski, men etur alt, sum hann klárar at fanga - eisini fugl sum lunda og mása.
Høgravendur flatfiskur
Kalvi er, eins og skrubba, tunga og reyðsprøka, høgravendur. Síðan, har eyguni eru, er myrk og vendir upp. Hon verður ofta nevnd bakið, hóast hon í veru leikanum er síðan á fiskinum. Síðan við ongum eygum er ljós og vendir niður.
Onkuntíð hendir tað, at flatfiskur ikki vendir røttu síðuna upp, t.d. at ein kalvi vendir vinstru síðu upp. Ein slíkur kalvi nevnist rangur kalvi.


text:
FK tíðindi, Tíðindi
FK gávukort
Gávukort frá FK
– eitt frálíkt gávuhugskot.
Talgilda gávukortið hjá FK bæði fæst og kann brúkast í øllum FK handlum.
Kortið hevur talgilda skráseting av saldo og tá ið keypt verður við gávukortinum, verður keypsupphæddin sjálvvirkandi drigin frá upphæddini á kortinum. Gávukortið er galdandi í fimm ár frá útgávudegi.
Gávukortið hjá FK er eisini frálíkt gávuhugskot, tí til ber sjálvandi at velja millum allar vørur, ið fáast í FK – til lukku, til gleði og til matna.
Comments are closed


text:
Tryggur í umsorgan Guds
Amerikanski forsetin Franklin D. Roosevelt elskaði sangin, sum varð róptur "herflota sálmurin". Hann varð sungin við jarðarferð hansara í Hyde Park í New York 14. apríl 1945. Orðini til sálmin hevur William Whiting skrivað í 1860 og hevur vant hann við einum dreingjakóri uppá 16. Hann hevði skrivað sálmin í samband við ein student, sum var í ferð við at sigla til Amerika og sum var óttafullur í samband við ferðina.
Tað undurfulla tónalagið hevði John B. Dykes skrivað og fyrstu ferð almannakunngjørt í 1861. Hann nevndi tónalagið Melita, sum var rómverska navnið fyri Malta, oyggjin har Paulus strandaði.
Sálmurin er ein einføld bøn grundað á tað djúptøknu trúnna, at hin ævigi Gud, sum skapti alheimin, hevur tamarhald á frumevnunum í náttúruni og er førur fyri at verja Síni egnu, uttan mun til, hvørjum vandi tey eru í. Vindur og alda eru undirgivin fyriskipan Hansara.
Táið vit ella onkur av okkara kæru fara eina ferð til fjarskotin lond, ella um vit bert ferðast til og frá arbeiði, kunnu vit vera trygg í vernd og varðveitslu Hansara.
Umsett úr Our Daily Bread
Mikkjal á Bergi


text:
Orð og lag: Eivør Pálsdóttir
Grát ei fyri náttini,
tó at hon tók tínar veingir.
Grát ei fyri myrkrinum,
tó at tað sleit tínar streingir.
Grát ei fyri sólini,
tó hon blindaði eygu tíni,
tí hon vísti tær ein annan veg
við skínandi strálu síni.
Grát ei lítla vina mín.
Títt ljós so bjart man skína.
Eg skal biðja hestin mín
bera byrðu tína.
Grát ei lítla vina mín,
tí myrkrið brátt man rýma,
og tá skalt tú vakna til ein sólskinsdag,
har sólin bjørt man skína.
Hvørt suð, hvørt sveiggj, hvørt andatak
man grát so sáran linna.
Djúpt í hjarta veit eg, at
tú sælan frið skal finna.
Grát ei lítla vina mín,
tí myrkrið brátt man rýma,
og tá skalt tú vakna til ein sólskinsdag,
har sólin bjørt man skína.


text:
Vatnrussjibanin letur upp í dag
ítróttur01-06-2017 - 10:49 - Jóanis Nielsen
Í dag, hósdagin 1. juni kl. 15:45, verður móttøka í sambandi við at vatnrussjibanin verður tikin í nýtslu. Gunvør Balle, varaborgarstjóri og forkvinna, kemur at røða og eftir tað bjóðar Svimjihøllin kaffi og køkur.
🔹Vatnbreytin kemur at verða opin og tøk at brúka somu tíðir sum Svimjihøllin er opin. Vegleiðandi aldursmark er 6 ár. Svimjihøllin vónar, at fólk fara at taka væl ímóti nýggja og spennandi tilboðnum. Harumframt letur eisini upp ein nýggj spennandi vatnbreyt til minnu børnini, tað boðar Svimjuhøllin í Gundadali frá.


text:
Heilsugóður kantinumatur 24.september
Fólkaheilsuráðið bjóðar nú øllum starvsfólkum á kantinum í Føroyum til ein kveikjandi dag um heilsugóðan kantinumat. Dagurin verður 24.september 2014. Vit fara at hoyra um nýggjastu rákini innan heilsu og mat frá donskum og føroyskum serfrøðingum. Harumframt hava vit fingið kokkin Mikkel Karstad at standa fyri verkstovu í køkinum. Hann er at rokna sum fremsti danski kokkur á kantinuøkinum og er fyrrverandi michelinkokkur á eitt nú Kommandanten í Keypmannahavn.
Nærri skrá kemur seinni, men vit gleða okkum til ein dag fullan av íblástri um heilsugóðan, leskiligan og ikki minst bíligan kantinumat!
50 pláss eru, so nú er at skunda sær. Les hjáløgdu innbjóðing.


text:
Ansa eftir følskum teldupostum
Vit uppliva javnan, at svikarar senda sokallaðar phishing-teldupostar til vanligar føroyingar og royna at fáa móttakaran at geva persónligar upplýsingar, kortupplýsingar og loyniorð frá sær. Svikararnir látast oftast at vera frá Nets, Visa, Mastercard, tínum peningastovni ella líknandi stovni.
Vit heita á teg um undir ongum umstøðum at geva tínar kortupplýsingar, loyniorð ella persónligar upplýsingar frá tær, eftir at hava fingið eina tílíka áheitan í telduposti.
Soleiðis skalt tú bera teg at
-
Lat vera við at skriva tínar kortupplýsingar, loyniorð ella aðrar persónligar upplýsingar
-
Lat vera við at svara teldupostinum
-
Lat vera við at opna nakað viðlagt skjal
-
Um tú longu hevur givið upplýsingar um títt gjaldskort víðari, skalt tú sperra kortið beinanvegin


text:
Orð og lag: Steintór Rasmussen
Minnist tú, tá vit í fyrsta klassa fóru?
Vit stóðu har í garðinum millum øll tey stóru.
Vit runnu glað og róptu, og onkur spældi býtt.
Alt var tá so spennandi og fyri okkum nýtt.
Túsund ting at læra – bókstavir og tøl.
Hundrað góðir sangir og fleiri stuttlig spøl.
Tað eru nógvar løtur, um eg kundi talt.
Vinirnir í skúlanum eru næstan alt.
Vit hava góðar tímar, men strævið eisini er.
Men so ringir klokkan aftur út í fríkorter.
At gera okkurt annað, at sparka, hoppa band,
ella bara hvíla seg og lesa Anders And.
Minnist tú klassaveitslum, tá fegin sungu?
Árini tey ganga, skjótt eru vit tey ungu.
Hanga út við vinum við buksum niður á reyv.
Práta enn um skúlan, og hvat av okkum bleiv.


text:
Dánial lesur úr Jóh. 14 og 15 og hugleiðir um nærveru Guds. Gud bleiv menniskja, opinberaður í Jesusi. Jesus bleiv føddur, mátti líða og doyggja fyri alla heimsins synd og reisti uppaftur. Við Heilaga Andanum er Hann við og í okkum. Poul Færø er upptikin av Ábrahami í Róm. 4 sum arvingi trúarrættvísinnar og “Har eingin vón var, trúði hann við vón; ….” v18. Tosa um rættvísgering við trúgv. Staðfest við vitnisburðum Dávids og Ábrahams. Um at liva í trúgv – og um kappingarneytan hjá trúnni, ið er holdið. (onnur skriftbrot: Luk. 12, 1-6; 1. Kor. 1, 26-31)
Vertur: Dánial á Dul Jacobsen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Orð: Brynleif Hansen
Lag 1: H. Otto Konrad Zinck
Lag 2: Carl A. Nielsen,
Lag 3: Jens Guttesen
Lag 4: Øssur Berghamar
Viðmerking: Sangurin varð funnin millum skrivliga tilfarið hjá Brynleif, eftir at hann hevði latið lív í flogvanlukkuni í Mykinesi í 1970, bert 33 ára gamal.
1. Áh, hvør er hasin maður, ið krossin bera má,
vanvirdur, niðurboygdur, má líða spott og háð?
Jú, hatta er Guds Sonur, við tornum krýndur fer
við sigri inn í deyðan og mínar syndir ber.
2. Ja, fyri mínar misgerðir soraður tú varð
og fyri míni lógbrot ta hvøssu krúnu bar.
Tín máttur upp nú tornar, tín tunga loðar føst,
sum vaks títt hjarta bráðnar – tú pínur mínar tókst.
3. Tú, Leyvan, rótskot Dávids, tú hevði allan mátt,
sum lamb tú bart tað stillur og toldi háð og spott.
Tú kærleiksfulli maður til krossin negldur varð,
ja, mína straff tú toldi og mínar sjúkur bar.


text:
Orð: Óli Reinert
Lag: Klaus Østby
1. Mín góði Jesus, ver tú hjá mær!
Eg kann ei uttan teg liva;
hin sanni friður, hann er hjá tær,
har sálin ei er í iva.
Á slíkum grundum eg ei vil standa,
sum ikki halda í deyðans vanda,
men Jesus aldri svíkja vil.
2. Tann mann, ið Jesusi fylgir her,
vil verðin onga tíð fata,
hon heldur, slíkt bert ein villa er,
hon altíð Gud hevur hatað;
men nær hjá sínum vil Jesus vera
og gjøgnum mótstøðu væl tey bera,
um bert tey líta heilt á hann.
3. Nú vil eg takka tær, góði Gud,
at tú mær gavst tína náði!
Tín sæli friður fall mær í lut,
ei nokk eg takkað tær fái;
tað er so gott, Gud, títt barn at vera,
ei fatast kann tað, tú vildi gera:
At ofra Sonin fyri meg!
4. Mín góði Jesus, ver tú hjá mær!
Tí so kann einki meg skaða;
til hvíldar leggi eg meg hjá tær,
ei nakað burt meg kann draga.
Mín sál skal gleðast í tínum favni
og prísa hátt tínum stóra navni,
ta stund eg livi foldum á.


text:
Føroya váðaráð er makroprudenitelli myndugleikin í Føroyum. EU krevur at øll londini seta á stovn makroprudentiellan myndugleika og onnur lond, eitt nú Ísland og Noreg hava eisini sett á stovn henda myndugleika.
Ein makroprudentiellur myndugleiki arbeiðir við at staðfesta vandar við støði í greiningum. Tað er serliga systemiskir váðar, váðaráðið skal hyggja eftir.
At ein váði er systemiskur merkir, at talan er um ein veikleika ella eina ójavnvág í fíggjarskipanini, sum økir um vandan fyri, at ein systemisk fíggjarkreppa fer at gera seg galdandi. Tað vil siga at váðin ikki bara er galdandi fyri ein einstakan peningastovn, men allar peningastovnarar og harvið alt fíggjarkervið.
Dømi um systemiskar fíggjarváðar kunnu vera “bústaðar-bløðrur” (samsvar er ikki millum prís og veruliga virðið), innlánsundirskot í peningstovnum, og savnan av kapitali á heilt fáum hondum. Tað er tí atburður hjá fíggjargeira og pørtum, ið hava stóra ávirkan á fíggjarkervið, undir einum og tess samband við realbúskapin, ið millum annað er týðandi at hava eyguni við í hesum sambandi.
Føroya váðaráð er eitt tvørgangandi fíggjarligt váðaráð sum saman við Landsbankanum, skal tryggja, at ymsu eftirlitini innan búskapin og fíggjarøkið, ikki bert hava eftirlit við einstøkum stovnum ella úrvaldum økjum, men eisini gera váðametingar fyri alt fíggjarkervið og samfelagið fyri at fyribyrgja fíggjarkreppur í framtíðini og virka fyri at minka sveiggini í føroyska búskapinum.


text:
Gustave Eiffel
Gustave Eiffel (f. 1832 í Dijon, d. 27. desember 1923) var hann, sum bygdi heimskenda Eiffeltornið í París.
Áðrenn hann stóð fyri at byggja Eiffeltornið, hevði hann verið leiðari av byggingini av eini tokbrúgv í Útsynningsfraklandi, og síðani stovnaði hann eitt virki við spesiali innan jarnkonstruktiónir, sum var nakað lutfalsliga nýtt tá í tíðini. Hann var við at gera nógvar stórfingnar konstruktiónir, millum annað bygdi hann í portugisiska býnum Porto eina viadukt yvir ánna Douro, Garabit-viaduktina, Pest-tokstøðina í Ungarn, eitt observatorium í Nice og stálkonstruktiónina innan í Frælsisgudinnuni í New York.
Í 1887 skrivaði hann undir sáttmála um at byggja slúsurnar í Panamaveitini, men tann verkætlanin gekk ikki sum ætlað.
Aftan á Panamagøluna tók Gustave Eiffel seg aftur og starvaðist sum granskari innan veðurfrøði, radiotelegrafi og aerodynamikk.
- 1855 Útbúgvin á École Centrale des Arts et Manufactures
- 1876 Byggir viadukt yvir Douro
- 1884 Garabit-viaduktin
- 1887 Skrivar undir sáttmála um bygging av slúsum í Panamaveitini
- 1889 Eiffeltornið
Keldur[rætta | rætta wikitekst]


text:
Tilfeingisbreytin á Miðnámi í Vestmanna er ætlað føroyskum ungdómum, sum hava áhuga fyri føroysku náttúruni, umhvørvinum og burðardyggari gagnnýtslu av náttúruríkidøminum. Tilfeingisbreytin gevur almennan lestrarførleika til hægri lærustovnar á jøvnum føti við hinar gymnasialu breytirnar.
Tilfeingisbreytin
Tíðindi
Leiðslan á norðurlendskum samstarvsfundi
Fiskivinnuskúlin hevur í fleiri ár samstarva við líknandi skúlar í hinum norðurlondunum, og fríggjadagin 7. november var samstarvsfundur í norska býnum Stavanger. Fyri Føroyar luttóku Jákup Andreasen, skúlastjóri og Eyðun Leo,...[Les meira]
Søguligur foreldrafundur
Umleið helvtin av teimum 22 næmingunum í 1. flokki á Fiskivinnuiskúlanum eru yngri enn 18 ár, og tí skipaði skúlin fyri foreldrafundi týskvøldið 3. november. Hetta er fyrsti foreldrafundur í søguni hjá skúlanum, tí árini...[Les meira]
Hvaðani kemur orkan hjá fólki og seyði
Í lívfrøði í 2. flokki eru tey í holt við at finna útav, hvaðani orkan kemur hjá ávikavist seyði og fólki, og hvør munur er á sodningarleiðini. Tí kannaðu næmingarnir innihaldið í eini seyðavomb í lívfrøðitímunum fríggjadagin 31....[Les meira]
Skúlin hevur fingið hjartastartara
Í gjár, hósdagin 23. oktober, varð umboð fyri LM-Electric á skúlanum og vísti hvussu tólið skal brúkast. Fróði, Kristinbjørg, Rannvá og Eyðun fingu stutta kunning um hvussu farast skal fram í neyðstøðu. Hjartastartarin hongur á...[Les meira]
3. flokkur á námsferð í Spania
Í vikuni undan heystfrítíðini vóru 21 næmingar í 3. flokki á námsferð í Barcelona í Spania. Eyðun Leo og Herman Holm vóru ferðaleiðarar hjá næmingunum. Í Barcelona hava næmingarnir kunnað seg um sjálvan býin, og vitjað nøkur...[Les meira]
Fróði og Rannvá læra námsfrøði
Fróði Skúvadal og Rannvá Mortansdóttir, sum undirvísa í ávikavist lívfrøði og enskum á Fiskivinnuskúlanum, taka ástøðiliga partin av námsfrøðiútbúgvingini (pedagogikum) hetta skúlaárið. Útbúgvingin gevur teimum eina góða fatan...[Les meira]
Nýbrot
Tveir fyrrverandi næmingar á skúlanum fremja nýbrot innan kanning av laksalús.